
Cyflwyniad

Cychwynom ar y broses o gynllunio'n prosiectau ‘nol yn niwedd mis Rhagfyr. Gwyddwn ei bod hi'n syniad doeth i mi ysgrifennu am rhywbeth cyfarwydd ac roeddwn yn awyddus i ysgrifennu am bwnc/ thema cyfoes. Roeddwn hefyd yn awyddus i ysgrifennu drama lle y gallwn gyfuno y llon a'r lleddf yn eithaf naturiol. 
Yn ystod y gwyliau o’r Brifysgol rwyf yn gweithio mewn caffi lleol. Mae'r maes arlwyo yn gyfarwydd iawn i mi felly. Rhywbeth sydd yn cael ei grybwyll yn aml rhwng staff yn y caffi ydi barn cwsmeriaid a, gan amlaf, mae llawer mwy o sylw a thrafod yn cael ei roi i farn negyddol neu rhagfarn! Mae "brand" y caffi yn bwysig ac effaith a dylanwad y Cyfryngau Cymdeithasol ar y "brand" yn rhywbeth sydd yn cael ei drafod yn gyson yn y gegin. Mae effaith y sylwadau yn wahanol ar bob aelod o’r staff ond mae effaith y sylwadau yn llawer mwy amlwg ar y perchnogion. 

Wrth drafod fy syniad cychwynol gydag Elen Bowman, dyma rai cwestiynnau a gododd:
· Sut fyddwn i yn cyfleu pwnc dwys ond cyfuno elfennau o hiwmor hefyd i'r ddrama? 
· Pam fod rhai pobl yn troi yn key board warriors? Beth sydd yn eu cyflyru/ eu hannog i ymateb ar lein, pan na fyddent o bosibl yn dweud dim wyneb yn wyneb.
· Ydi sylwadau ar lein i gaffi lleol wir yn cael effaith ar fusnes? 
· Pa effaith mae sylwadau negyddol ar lein wir yn ei gael ar gorff a meddwl unigolion?
· A ydym ni fel cymdeithas yn rhy groen dennau?

Fy syniad yn fras yw drama ar gyfer dau gymeriad - Liam ac Amy. Liam sydd berchen y caffi, a fo yw'r prif gogydd yno. Mae Amy yn weinyddes yn y caffi. Nid yw Liam yr unigolyn cleniaf ac nid yw'n trin Amy'n deg o gwbl. Mae Amy yn gymeriad cryf sydd yn gallu bod yn ffraeth iawn! Mae Liam wedi ei swyno gan wefan Tripadvisor - gwefan sydd yn galluogi cwsmeriaid i ddweud eu barn am fusnes neu sefydliad. Ar ddechrau'r ddrama, mae’r caffi yn derbyn llu o sylwadau positif yn canmol pob agwedd o’r caffi i'r cymylau. Ond yna, ar ddiwrnod Nadolig, a Liam ar ben ei hun yn y caffi, mae’n derbyn sylw negyddol ar y wefan. Ychydig a wyr mai Amy sydd wrth wraidd y sylw, a'i bod wedi ei ysgrifennu i dalu'r pwyth yn ôl am ei agwedd greulon tuag ati. Mae’r ddrama yn mynd yn ei blaen i ddangos effaith a chanlyniad y sylw negyddol ar Liam a’r caffi. Credaf fod sawl lefelau i'r stori hon. Ar yr olwg gyntaf, mae’r ffraethineb, y troeon trwstan a phersonoliaeth Amy yn enyn efennau comediol, ond o dyllu'n ddyfnach, gwelwn fod yna themau megis siom, dicter a chreulondeb yn treuddio drwyddi. Penderfynais mai y neges / wers yr hoffwn ei chyfleu fyddai fod pethau yn tarro/ yn cael effaith wahanol ar bawb ac, fel canlyniad, mae ymateb pobl i wahanol bethau/ digwyddiadau hefyd yn wahannol.

Y cwestiwn yr oeddwn am i'r gynulleidfa feddwl amdano oedd 'Sut fyddwn i wedi ymateb? Sut mae sylwadau negyddol yn effeithio arna i?' Teimlais fod hwn yn dopig y gallai pawb uniaethau gydag ef a’i fod hefyd yn gyfoes iawn. Roeddwn yn awyddus i wneud i’r gynulleidfa feddwl gan adael y theatr wedi chwerthin (gobeithio!) ond hefyd wedi cael rhywbeth i gnoi cîl arno. 

Mae’r Cyfryngau Cymdeithasol yn rhan anorfod o fywydau y mwyafrif ohonom. Yn ôl data y Swyddfa Ystadegau Gwladol (2021,) roedd gan 96% o aelwydydd ym Mhrydain fynediad i'r rhyngrwyd ac, ar gyfartaledd, roedd pobl yn treulio 4 awr bob dydd ar-lein. Y mae mantesion mawr i’r Cyfryngau Cymdeithasol. Mae’n gyfrwng i deulu a ffrindiau gysylltu gyda’i gilydd. Mae sawl stori wedi bod am bobl yn ffeindio hen ffrind (neu gariad!) a sawl nain a taid yn elwa o Facetime pan mae’r plant neu’r wyrion ym mhell oddi wrthynt. Mae hefyd yn gyfrwng gwych i ledaenu gwybodaeth a newyddion. Mae cyflymder y broses yn golygu y gall nifer o bobl dderbyn gwybodaeth bwysig iawn mewn cyfnod byr o amser. Ond, gall y cyfryngau cymdeithasol hefyd gael dylanwad ac effeithio’n negyddol ar ein Iechyd meddwl. 

Yn yr erthygl Cyfryngau Cymdeithasol ac Iechyd Meddwl (Allen,2017) trafodir sut y gall gwefanau megis Facebook ddylanwadu ar y ffordd yr ydym yn gweld ein bywyd ein hunain a sut yr ydym yn teimlo amdanom ni ein hunain. Dywed hefyd y gall y cyfryngau cymdeithasol ddylanwadu ar agweddau a normau cymdeithasol. 

Mae llyfr Sherry Turkle, Alone Together: Why We Expect More from Technology and Less from Each Other (2011) yn trafod y modd y mae technoleg wedi newid ein perthnasoedd a'n bywydau cymdeithasol. Mae ail ran y llyfr mae Turkle yn archwilio’r modd y mae cyfathrebu digidol yn creu rhith o gysylltiad - does dim perthynas “go iawn” rhwng pobl.

Wrth drafod ymhellach gyda’m cyfneither sy’n astudio Gwyddoniaeth Newro sonioidd am lyfr Nicholas Carr - The Shallows: What the Internet Is Doing to Our Brains (2010.) Yn y llyfr mae Carr yn archwilio’r modd y mae’r rhyngrwyd yn newid ein ffordd o feddwl. Mae Carr yn dadlau bod ein defnydd cyson o'r rhyngrwyd yn lleihau ein gallu i ganolbwyntio ac yn ein hannog i sgimio gwybodaeth yn hytrach na chanfod dyfnder. 

Ond y llyfr oedd fwyaf diddorol, o ran fy ymchwil i’r prosiect hwn, oedd llyfr Cal Newport - Digital Minimalism: Choosing a Focused Life in a Noisy World (2019.)
Mae'r llyfr yn trafod y modd y mae rhai yn defnyddio technoleg yn fwriadol ac yn bwrpasol a’r modd y gall canlyniad hyn arwain at bryder, ansawdd bywyd isel ac y gall, mewn rhai achosion, ddinistrio bywyd rhai pobl.

Un ffonomen sydd wedi datblygu ym myd y cyfryngau cymdeithasol ydi’r “keyboard warriors.” Term am bobl sydd yn gwneud sylwadau beirniadol neu ymosodol ar lein yw hwn. Yn aml nid yw’r unigolion yn datgelu eu hunaniaeth go iawn. Yn ôl PCIG Consulting (Couldrey, 2020):

“people say and do things in cyberspace that they wouldn't ordinarily say or do in the face-to-face world. They loosen up, feel more uninhibited an able to express themselves more openly.”
Mae'r erthygl yn archwilio'r ffenomen o "keyboard warriors" a pham bod pobl yn tueddu i ddweud pethau ar-lein na fyddent yn ei ddweud wyneb yn wyneb. Mae'n trafod y modd nad oes rhwystr wrth gyfathrebu ar-lein. Gall hyn arwain at sylwadau agored iawn:
“the disinhibition effect may not be so benign. Out spills rude language and harsh criticisms, anger, hatred, even threats.”
Ond pam fod pobl yn gwneud hyn? Yn ôl PCIG Consulting (Couldrey, 2020)mae tri prif reswm:
· Rydych chi yn gwbl anhysbys – does neb yn gwybod pwy ydych chi ar y we ac fel canlyniad mae pobl yn teimlo'n llai agored i ganlyniadau. 
· Rydych chi’n anweledig – does dim rhaid i chi wynebu’r person arall o gwbl, yn ystod y “dweud” nag y “wedyn!” Gall bod yn “anweledig” arwain at ysgrifennu sylwadau fwy berniadol neu hyd yn oed ymosodol. 
Gan eich bod yn anhysbys ac anweledig does dim rhaid i chi gymryd cyfrifoldeb dros eich gweithredoedd.  Ffordd arall o feddwl am hyn, yn ôl PCIG Consulting (Couldrey, 2020,) yw ei fod fel cyflawni "emotional hit and run." Gall pobl ddieithrio eu hunain oddi wrth eu gweithredoedd ar-lein, bron fel petai “rhywun arall” wedi gwneud y sylwadau ar-lein.
Dewisiais leoli fy nrama mewn caffi. Mae’r diwydiant caffi wedi esblygu yn eithriadol dros y blynyddoedd diwethaf. Yn ôl gwefan Mon Chai (Monchai24, 2024,) mae caffis wedi dod yn "drydedd fan" pwysig i ddynoliaeth. Y lle rhwng cartref a gwaith. Diolch i gwmnïau mawr fel Starbucks sydd wedi helpu i boblogeiddio'r syniad o gaffis fel lleoedd cymdeithasol. Ond beth yw effaith y cwmnïau mawr ar gaffis lleol/ annibynnol? Yn yr erthygl Café Nation? Exploring the Growth of the UK Café Industry (Ferreira, 2016) archwilir dylanwad caffis cadwyn fel Starbucks a Costa ar fusnesau annibynnol. Mae caffis annibynnol yn wynebu heriau mawr gan y cwmnïau cadwyn: 
· prisiau cystadleuol eu cynyrch 
· y modd y mae caffis cadwyn yn llwyddo i sicrhau lleoliadau strategol da i’w caffis
· effaith brandio cryf
· cyfleustra caffis cadwyn
Ond, a’r erthygl yn ei flaen i ddangos fod caffis annibynnol yn gallu addasu i’r amgylchedd cystadleuol trwy hyrwyddo eu cryfderau unigryw a chreu profiad mwy personol i gwsmeriaid. Nodir fod nifer o gwsmeriaid yn deisyfu y “profiad gwahanol” yma.
Mae’r hyn a gynigir mewn caffi yn chwarae rhan hanfodol wrth lunio hunaniaeth neu “frand” i’r caffi. Mae cylchgrawn Speciality Food (2021,) yn trafod hyn ymhellach ac yn nodi fod y dewis y mae’r perchenog yn ei wneud o ran darpariaeth bwyd a diod yn dylanwadu yn fawr, nid yn unig ar yr awyrgylch, ond ar y math o gwsmeriaid y mae’n ei ddenu. Mae'r ffordd y mae bwyd a diod yn cael ei ddewis (ydi’r cynyrch yn lleol ac ati,) ei baratoi a'i gyflwyno yn gallu effeithio yn fawr ar enwogrwydd a llwyddiant caffi. Yn y pen draw, dyma obaith pob perchenog! Ond mae’r cylchgrawn yn mynd gam ymhellach ac yn nodi fod y fwydlen yn adlewyrchu personoliaeth a gwerthoedd y caffi. Onid ymestyniad o werthoedd a phersonolaeth y perchenog fyddai hyn mewn gwirionedd?
Mae dynoliaeth yn troi at y cyfryngau cymdeithasol i fynegi eu barn ar bob pwnc dan haul gan gynnwys eu barn ar gaffis! Mae beirniadaeth ar-lein o gaffis wedi cynyddu. Ond beth yw effaith y feirniadaeth ar berchnogion caffis? Yn ôl Hanan Parcez (2025) mae ymateb pobl i feirniadaeth yn amrywio'n fawr yn ddibynol ar eu personoliaeth, eu profiadau blaenorol a'r ffordd y mae’r feirniadaeth yn cael ei chyflwyno / ei ddweud. Gall pobl:
· ddysgu o feirniadaeth.
· ymateb yn amddiffynnol i feirniadaeth. 
· anwybyddu’r feirniadaeth. 
· gael eu brifo’n emosiynol gan feirniadaeth. 
· ymateb yn ymffrostiol i feirniadaeth. 
Mae'r erthygl "Constant Criticism: Psychological Impact and Coping Strategies" (2024) yn archwilio sut mae beirniadaeth barhaus yn effeithio ar iechyd meddwl a hunan-barch unigolyn. Ynddo archwylir sut y gall beirniadaeth gyson arwain at symptomau o straen, pryder a theimladau o gywilydd mewn unigolion. Gall rhain, yn eu tro, ddatblygu gan droi yn iselder. Mae’n deg nodi felly y gall beirniadaeth ar-lein gael effaith andwyol ar les meddyliol perchnogion busnes. Mae pwysau mawr ar berchnogion busnesau i gynnal a chadw enw da’r sefydliad. 
Ond sut mae effaith y feirniadaeth yn ymddangos yn gorfforol mewn unigolyn? Wrth ymchwilio ymhellach deallais y gall symtomau corfforol gynnwys:
· cur pen 
· anawsterau cysgu
· blinder neu lefelau isel o egni
· problemau treuliad neu leihad mewn archwaeth bwyd
· cyfradd curiad calon uwch a/neu pwysau gwaed uwch
Mae'r erthygl "Effects of Constant Criticism" (Parvez, 2025) yn nodi bod beirniadaeth gyson hefyd yn arwain at ansicrwydd a phryder. Mae hyn, yn ei dro, yn creu cylch o hunan-amheuaeth sydd wedyn yn llesteirio creadigrwydd. I berchenog caffi, mae meddwl am fwydydd gwahanol / syniadau newydd yn rhan anatod o ddenu a chadw cwsmeiriad.
Mae'r wefan Envisage Digital (Jones, 2021) yn darparu ystadegau am adolygiadau ar-lein a'u dylanwad ar fusnesau. Rwyf wedi dethol rhai pwyntiau allweddol.
· Mae 82% o gwsmeriaid yn darllen adolygiadau lleol
Mae hyn yn amlygu pwysigrwydd yr adolygiadau ar lefel lleol.
· Mae un adolygiad da yn gallu cynyddu trosiant o 10%, tra bod 100 adolygiad yn gallu arwain at gynnydd mewn trosiant o 37%.
Mae hyn yn egluro pam y mae adolygiadau yn cael y fath effaith ar berchnogion busnesau. Mae’r cynnydd (gan adolygiad da) yn fawr. Ochr arall y geiniog ydi fod adolygiadau negyddol yn arwain at gynnydd o 85% mewn sylwadau atodol. Mae unigolion yn treulio mwy o amser ar wefan pan fyddant yn gweld sylwadau negyddol. Yn ôl yr ymchwil, mae’r gostyngiad mewn incwm yn sylweddol os ydych yn cael pedwar neu fwy o adolygiadau gwael.
Ni ellir di-ystyrru rôl hanfodol adolygiadau ar-lein wrth helpu defnyddwyr i wneud penderfyniadau gwybodus am gynhyrch neu gwasanaeth. Mae’r ymchwil yn dangos nad yw 72% o gwsmeriaid yn dewis sefydliad ar ôl darllen adolygiad negyddol. 
Fodd bynnag, mae’n bwysig ystyried pa mor gredadwy ydi’r adolygiadau hyn. Yn ôl Brightlocal (Paget, 2024,) mae gan 58% o fusnesau adolygiadau ffug. Mae straeon yn y wasg am fusenesau yn creu adolygiadau eu hunain neu yn talu/ rhoi cynyrch am ddim i gwsmeriaid am wneud adolygiadau. Yn ôl Envisage Digital (Jones, 2021) mae dros ddau dreuan o gwsmeriaid yn ymddiried mewn cwmni os oes ganddynt gymysgedd o adolygiadau negyddol a phositif. Dywedir mai dim ond 19% o gwsmeriaid sydd yn credu yn llwyr mewn adolygaidau ar lein.
Ond yn ôl y Perfect Daily Grind (Milbourn, 2017) ni ellir di-ystyru yr adolygiadau. Maent yn dylanwadu ar farn cwsmeriaid posibl ond hefyd maent yn ffactor ar faint o bobl sydd yn darganfod eich caffi yn y lle cyntaf. Mae nifer ac ansawdd yr adolygiadau ar Google yn ffactor allweddol wrth “osod” eich caffi yn uwch mewn chwiliadau lleol. 
Wrth grynhoi fy ymchwil, beth fyddai effaith sylwadau blinderus, negyddol, cas key board warrior ar berchenog caffi? Mae PCIG Consulting (Couldrey, 2020,) yn disgrifio senario posibl fel hyn (rwyf wedi addasu gan “osod” y sefyllfa yng nghyd-destun perchenog busnes.)
Mae perchenog yn darllen sylw ar lein.
Wrth ei ddarllen – gall y perchenog “glywed” y llais yn eu pen.
Wrth gwrs, fyddai ganddo ddim syniad sut mae’r llais yn swnio go iawn. Felly byddai’n “dewis” llais y mae ef yn tybio sydd fwyaf addas. 
Byddai hefyd yn (yn ddiarwybod neu yn gwbl ymwybodol) yn llunio delwedd o’r “cyfaill” – yn “creu” person o gig a gwaed. 
Mae’r “cyfaill” ar lein bellach yn gymeriad o fewn byd hunan-ymwybodol y perchenog. 
Gall y “cyfaill” yma, atgoffa’r perchenog o uniolyn y mae’n ei adnabod “go iawn.” Yn gwbl naturiol wedyn bydd y perchenog yn llewni unrhyw “fylchau” yn ei wybodaeth o’r “cyfaill” gyda gwybodaeth sydd ganddo am y “person go iawn.” 

Mae adolygiadau ar-lein yn gallu cael effaith sylweddol ar gwmnïau, yn enwedig pan fydd yr ymateb yn negyddol. Yn ei erthygl yn Expert Beacon mae Barker (2024,) yn nodi fod llwyfannau fel Google a Yelp yn gallu dylanwadu'n sylweddol ar benderfyniadau defnyddwyr ac, yn ei dro, gael effaith ar lwyddiant cwmnïau. Mewn erthygl yn Wales On-line (Hudspith, Williams 2020) ceir hanes ymateb perchenog caffi yn Llangefni  i adolygiadau ar-lein negyddol. Roedd M Barry wedi ysgrifennu adolygiad negyddol ar wefan Trip Advisor gan nodi fod dau goffi a dwy frechdan ham wedi costio £20.00 – swm echrydus o uchel yn ei farn ef. Ymateb y perchenog oedd i wahardd M Parry rhag dod i’r caffi eto 

 "Don't bother coming to this Town again, you are not welcome do you hear me?" 

Mae sawl adolygiad negyddol arall ar y wefan ac mae ymateb y perchenog yn dambaid iawn i bob un ohonynt:

“What a load of Rubbish!” “Malicious reviews like the one here is totally off the mark.” “Listen here you we know who you are we have CCTV recording.” 

Mae’r caffi penodol hwn bellach wedi cau.

Y Broses Greu 

Ar ddechrau'r modiwl, derbyniom sesiynau wythnosol gydag Elen Bowman i'n rhoi ar ben ffordd gyda sut y dylem fynd ynglŷn ag ysgrifennu nid yn unig ein traethawd, ond hefyd sut i ysgrifennu deialog. Atgoffwyd ni am strategaethau ysgrifennu gwahaol ddramodwyr e.e. y Pyramid Freytag. Mae’r dull hwn yn dangos taith arferol stori. Fel rheol mae 5 act mewn dull Freytag. Oherwydd hyd ein dramau, ni fydd 5 act yn fy nrama, fodd bynnag roeddwn yn awyddus i ddilyn y patrwm hwn gan ei fod yn rhoi llwybr pendant i’m drama:
1. Eglurhad– Cyflwyniad i'r stori, gan osod y cymeriadau a lleoliad 
2. Gweithred Gynyddol – Y stori yn tyfu a datblygu gan wthio'r prif gymeriad tuag at y uchafbwynt.
3. Uchafbwynt  – Moment gyffrous a dwys.
4. Dirywiad  – Canlyniad yr uchafbwynt.
Yn y dull Freytag mae popeth yn dod i ben yn rhesymegol. Dyma oedd y bwriad ar gychwyn proses greu fy nrama, sef fod pawb yn gwybod beth ddigwyddodd a pham. Ond, hyd yn oed yn ystod y camau cychwynol doedd gorffen fy nrama “yn dwt” ddim yn taro deuddeg.
Edrychom wedyn ar sut yr oedd dramodwyr cyfoes amryddawn yn mynd ati i ysgrifennu, a hynny drwy glipiau fideo gan y National Theatre. Craffom ar waith dramodwyr megis Simon Stephens. Mae dramâu Stephens yn adnabyddus am eu realaeth cignoeth a’u portreadau o gymeriadau cymhleth. Mae ei ddramâu yn aml yn adlewyrchu bywyd go iawn, yn defnyddio deialog naturiol a sefyllfaoedd go iawn. Mae hefyd yn defnyddio iaith yn effeithiol – iaith syml yn aml ond drwy wneud mae’n creu effaith emosiynol gref. Roedd arddull Stephens yn apelio yn fawr ataf. Mae gennyf ddiddordeb mewn geiriau, tafodiaeth a dull dweud. Mae fy nrama wedi ei leoli mewn sefyllfa go iawn. Roedd yn allweddol bwysig gen i fy mod yn defnyddio deialog naturiol, yn defnyddio iaith lafar ac yn strwythuro seibiannau a goslef llais fel ag y mae yn naturiol mewn iaith bob dydd. Mae Stephens hefyd yn hoff o archwilio effaith seicolegol profiadau bywyd ar unigolyn. Roedd cymaint o’m ymchwil yn troi o amgylch effaith- effaith y Cyfryngau Cymdeithasol, effaith sylwadau negyddol, effaith feddyliol a chorfforol sylwadau ar unigolyn. Gwnes nodyn o’r effeithiadau hyn ar post-it’s a’u rhoi ar y wal o flaen fy nesg i’m atgoffa i’w defnyddio yn gyson wrth ysgrifennu a drafftio fy ngwaith.

Cawsom ein cynghori i gastio ein cymeriadau cyn gyntedd ag oedd modd. Roedd dau reswm dros hyn. Yn gyntaf, byddai hynny yn rhoi sicrwydd i ni, ein bod yn cael yr unigolyn yr oeddwm yn ei ddymuno i chwarae'r rhan, yn ein drama, ond hefyd, roedd yn gymorth i ni wrth i ni ysgrifennu'r ddrama. O wybod pwy oedd yn chwarae'r rhan, byddem yn adnabod eu tafodiaeth a rhythm eu llais ac o’r herwydd byddai hyn yn ei gwneud hi'n haws i ysgrifennu ar eu cyfer.

Tasg gwaith cartref a gawson gan Elen oedd i ateb cwestiynnau “9 Gofyniad” Uta Hagen.  Actores Almaenig-Americanaidd a thiwtor actio dylanwadol oedd Uta Hagen. Roedd hi’n adnabyddus am ei dulliau addysgu a oedd yn seiliedig ar waith Stanislavski. Mae’r dull “9 Gofyniad” yn helpu actorion i ddeall eu cymeriadau'n well. Mae’r cwestiynnau yn cynnwys "Pwy ydw i?", "Beth yw fy nghysylltiadau?" a "Beth ydw i eisiau?” Cwestiynnau fyddai’n cynorthwyo actorion i ddeall cymhelliad eu cymeriad. Ar yr olwg gyntaf, edrycha yn dasg hir wyntog, ond o wneud y dasg ac ymddiried yn y broses, teimlais i mi ddysgu pethau nad oeddwn i yn ei wybod am y cymeriadau, a fi oedd yn gyfrifol am eu creu! Dysgodd hyn bwysigrwydd rhoi amser i baratoi yn drylwyr a phwysigrwydd rhoi sylw i fanylion.

Gweler Atodiad A i weld y dasg.

Edrychom hefyd ar waith y dramodydd Dawn King. Mae dramau King yn codi cwestiynnau am gyfrifoldeb a moeseg. Wrth ymchwilio ceisiais ganfod pam fod pobl yn rhoi sylwadau negyddol ar lein ond na fyddent yn gwneud hynny wyneb yn wyneb. Roedd y disgrifiad a ddarllenais o hyn fel “hit and run” wedi aros gyda mi. Y “postio sylw” fydd y trobwynt yn fy nrama. Ond, roeddwn yn awyddus i wneud i’r gynulleidfa i feddwl am gyfrifoldeb a moeseg y weithred hon. Sut oedd Amy yn teimlo? Sut oedd hi yn teimlo ar ôl pwyso’r botwm “send” Wnaeth hi ystyried goblygiadau yr hyn a wnaeth? Oeddwn i eisiau i gymeriad Amy drafod hyn yng nghwrs y ddrama yntau a’i eisiau codi cwestiwn a gwneud i’r gynulleidfa bendroni am hyn oeddwn i? Buan y sylwais mai proses oedd creu ac fod rhaid “gadael” rhai pethau a dychwelyd atynt wedyn.

Gwyliom glip o ddosbarth meistr Jack Holden yn trafod y dechneg o greu cymeriadau. Yn y clipiau hyn dysgais am bwysigrwydd:
· Fy mod, fel dramodydd, yn deall cymhelliant y cymeriadau – beth sydd yn eu gyrru?
· Dal iaith a thafodiaith – a phwysigrwydd gwarando ar ddeialog a sgyrsiau er mwyn gallu creu deialog realistig.
· Fod y gynulleidfa yn cysylltu gyda’r cymeriadau ac fod yna elfen o ddirgelwch i un o’r cymeriadau.

Roeddem eisioes wedi gwneud cryn ddipyn o waith ar y ddau bwynt cyntaf ac ar yr olwg gyntaf ar y trydydd pwynt, ond, fy nirgelwch i oedd mai Amy oedd wedi ysgrifennu y sylw negyddol, ac, yn fersiwn cyntaf fy nrama roedd y dirgelwch yn cael ei ddatgelu yn llwyr. Treuliais beth amser yn ystyried hyn. Wrth wylio rhaglen dditectif (digon gwael) sylwais mai yr un fformat yr oeddwn i yn ei ddilyn – pwy wnaeth? Amy wnaeth. Nid dyma oeddwn i ei eisiau yn fy nrama. Roedd rhaid cael gwell dirgelwch, rhywbeth na fyddai’r gynulleidfa yn ei ddisgwyl. 

Defnyddiom y technegau a'r syniadau o'r clipiau fideo hyn yn ein gwersi gan arbrofi a chreu gologfeydd byrion ein hunain. Gwnaethom hyn gan ddefnyddio amryw o topics gwahannol a gawsom gan Elen. Roedd y topics yn cynwys ffocws ar deimlad penodol, gwahannol ofodau a llefydd ac hefyd golygfa a ddeilliodd o symbyliad gan wrthrych.  Dyma oedd cychwyn y broses o feddwl go iawn am bropiau o fewn fy nrama ac am ddewis/ defnyddio propiau nid fel ychwanegolion ond fel rhan o’r ddrama.

Wrth ysgrifennu roedd gallu "gweld" y sefyllfa o fantais fawr. Roedd gennyf wybodaeth dda o drefn a phrosesau arferol caffi a bu hyn o fantais. Fe wnes gynllun llwyfan yn fuan a gwneud rhestr o'r adnoddau a’r propiau y byddwn ei angen. Wrth ymarfer y ddrama bu cryn waith mireinio ar y propiau. I mi roedd y fanlyndeb yn bwysig. Er mwyn i'r cyfan edrych yn gredadwy roedd angen bwyd go iawn, bwydlenni, offer cegin - roedd y propiau a'r set yn rhan bwysig o'r cynhrchiad, yn fodd o gyfleu y naturioldeb oedd mor greiddiol i’r ddrama.  Trafodais leoliad eistedd y gynulleidfa gydag Eilir. Nid drama “dweud a dangos” oedd gen ond drama lle roeddwn am i’r gynulleidfa feddwl, lle roedd y bedwaredd wal yn cael ei chwalu. Penderfyniais felly i osod y gynulleidfa o amgylch byrddau bach – fel petaent yn y caffi ac y byddai’r gweinydd (Amy) yn gweini arnynt yng nghwrs y ddrama. Fel y dramodydd, Brecht, roeddwn eisiau i’r gynulleidfa fyfyrio ar faterion cymdeithasol, i feddwl yn feirniadol am y byd o’u cwmpas, roeddwn eisiau eu herio yn hytrach na’u diddanu’n unig. 

Teimlais fod y ddeialog rhwng Amy a Liam wedi llifo yn gymharol rwydd o'r cychwyn. Roedd dewis actorion yn fuan ac ymarferion Stephens wedi bod o gymorth i mi "glywed" lleisiau'r ddau gymeriad yn ystod y broses ysgrifennu. Yn yr un modd teimlais fod yr elfennau hwimor wedi dod yn gymharol rwydd. Mae gwylio amrwyiaeth eang o gyfresi Comedi ar y teledu wedi bod o fantais. Gwyddwn fod pobl yn caru hiwmor sy’n adlewyrchu eiliadau lletchwith go-iawn. Roedd defnyddio profiadau cyffredinol fel camddealltwriaethau cymdeithasol felly yn bwysig.

Cwblheais 4 drafft o'r script. Bu'n rhaid cwtogi dipyn ar y fersiwn gyntaf er mwyn sicrhau fod y ddrama yn ffitio o fewn y cyfyngder amser. Fodd bynnag teimlais i mi dreulio peth ar y diweddglo. Roeddwn wedi teimlo, o’r cychwyn bron, fod rhywbeth ar goll. 

Wrth ddarllen y ddrama yn uchel fe wnes fan newidiadau i'r ddeialog ond doedd y diwedd dal ddim yn tycio. Ar ddechrau'r broses, roedd 'Liam' yn darganfod mai 'Amy' oedd yn gyfrifol am anfon y sylw negyddol ar ddiwrnod Nadolig - a dyna oedd diwedd y ddrama. Ond wrth i mi drafod gyda fy nhiwtor, Eilir, roedd y ddau ohonom yn teimlo nad oedd hynny'n ddigon ar y diwedd. Roeddwn yn credu fod gan 'Amy' reswm digon dilys dros anfon neges negyddol at 'Liam' - roedd o’n berson anymunol a chas. Ond wrth drafod gydag Eilir sylweddolais fy mod yn awyddus i gael diweddglo fwy emosiynol a chael y pegynnau llon a lleddf i'm drama. 

Fe es drwy broses gydag Eilir a thrafodom sawl opsiwn posibl. Ar y pryd, mae’n debyg yr hoffwn pe byddai Eilir wedi dweud wrthyf beth oedd angen ei newid, ond wrth gwrs, fy nrama i oedd hon ac roedd rhaid i mi ddarganfod yr ateb! 
Dyma gychwyn y broses felly o drafod “tro” posibl i ddiwedd y ddrama e.e fod gan 'Liam' broblemau arianol, ac fod clywed y sylwadau hyn wedi peri gofid iddo o safbwynt parhad y busnes. Roedd hyn yn cyd-fynd gyda’r ymchwil yr oeddwn wedi ei wneud. Mae wedi ei brofi fod sylwadau negyddol ar lein yn gallu cael effaith andwyol ar fusnesau ac fe welais esiamplau o fusnesau wedi cau. Fodd bynnag, un sylw negyddol oedd y caffi wedi ei dderbyn – doedd yr opsiwn hwn ddim i weld yn ddigon realistig. Wrth ystryried “digwyddiadau drmatig/ mawr bywyd” fe feddyliais beth os byddai 'Liam' yn sal? Beth petai “symptomau” Liam yn deillio nid o effaith y sylwadau negyddol ar lein ond o salwch corfforol. Tybed allwn i “dwyllo” y gynulleidfa? Eu hannog i feddwl a mynd lawr y llwybr o effaith negyddol Cyfryngau Cymdeithasol, pan mewn gwirionedd, fod amgylchiadau a rhesymau llawer mwy dirdynol tu ôl i’r cyfan. Dyma’r hyn oedd ar goll. Bu’r broses “hyfforddi” neu “coachio” yma o fudd mawr ac fe newidiodd y ddrama yn gyfangwbl ar y pwnt hwn. 

Fe es ati i ymchwilio ymhellach a chyferbynnu "symptomau" corfforol ymateb i negseuon cas ar lein gyda "sympotmau" corffol gwahanol salychau. Daethum ar draws math penodol o gancr yr ymenydd - Glioblastoma. Yn ôl Sefydliad Glioblastoma (2016,) math o ganser ar yr ymenydd yw Glioblastoma. Gall effeithio ar berson mewn sawl ffordd – yn gorfforol, yn feddyliol ac yn emosiynol. Gall hefyd achosi newidiadau ym mhersonoliaeth person. Gall y symptomau cynnar gynnwys diffyg ar y cof a dryswch. Wrth i’r salwch ddatblygu gall symptomau gynnwys hwyliau sydd yn pegynnu a phroblemau gyda lleferydd – colli geiriau neu rannau o frwddegau. Gall claf hefyd brofi symptomau corfforol e.e. colli cydbwysedd neu golli cryfder mewn rhannau o’r corff. Mae rhai cleifion yn dioddef o gur pen difrifol sydd yn aml yn waeth yn y bore. Yn emosiynol gall cleifion deimlo’n isel neu’n unig. Gwnes ddrafft arall o’m drama gan edrych ar y ddrama o’r newydd a chynnwys elfennau o "salwch" ‘Liam’ drwy’r ddrama. 

Drafft terfynnol y script - (gwelir atodiad B)

Ymarferion

Cawasom bythefnos o gyfnod i ymarfer – ddim yn gyfnod hir ond cyfnod arferol mae’n debyg o ran ymarfer ar gyfer perfformiad. Roedd hi'n allweddol fod ein hymarferion yn gyson ac yn fuddiol – ein bod yn gwneud y mwyaf o’r ymarferion. Nid wyf yn berson trefnus o ran natur ond gwn o’m cyfnod ar Rownd a Rownd mor bwysig yw paratoi trylwyr o flaen llaw. Gwn hefyd y byddai’r cyfarwyddwyr wedi gwneud nodiadau cyn cychwyn cyfnod ymarfer/ ffilmio. Penderfynais felly, mai dyma’r ffordd y byddwn yn mynd rhagddi.  

Cyn i'r bythefnos ymarfer gychwyn, fe wnes restr o'r hyn a fyddai'n ddefnyddiol ac yn gyrraeddadwy ym mhob ymarfer, er mwyn rhoi sylfaen gadarn i’r ymarferion yn ystod y bythefnos. 

Yn gyntaf fe es ati i greu bwrdd mŵd ar gyfer y ddrama. Teimlais y byddai hyn o gymorth i Gwenno i’w gael o cyn cychwyn ymarfer fel y gallai ymgyfarwyddo gyda’r syniadau/ cefndir y ddrama ac fel canlyniad ddeall y ddrama yn well. Christopher Harris ddysgodd werth creu byrddau mŵd i mi, a hynny yn ystod cyfnod ein prosiect cydweithredol y llynedd. Mae byrddau mŵd yn ddefnyddiol gan eu bod yn dehongli'r ddrama drwy luniau, ac felly yn symleiddio a rhoi darlun clir i'r actorion o'r gofod a'r hyn sy'n mynd ymlaen yn y ddrama.


Moodboard Prosiect Annibynnol - (gwelir atodiad C)


Fe wnes hefyd gynllunio a dethol y gwisgoedd ar gyfer y ddrama gan gofnodi lluniau ohonynt a’u rhannu gyda Gwenno. Roedd dau rheswm pendodol dros hyn:
1. Mae llun o’r dillad yn gymaint haws na disgrifiad.
2. Sicrhau fod gennym y gwisgoedd yr ydym ei angen – mae’r cyfnod ymarfer yn brin o ran amser i chwilio am eitemau dillad ac roedd modd ymarfer yn y gwisgoedd unrhyw adeg pe byddem yn dymuno.


Cynllun dillad fy nghymeriadau (gwelir atodiad Ch)


Un pryder oedd gen i oedd y propiau. Gwyddwn fod gen i lwyth o bropiau, a’u bod yn rhan allweddol o’r ddrama. Roeddent yn cyfrannu yn fawr at realaeth y darn, gan helpu i greu sefyllfa wirioneddol. Felly mi wnes restr o'r hyn y byddwn ei angen, a chychwyn casglu / creu yr hyn oedd ei angen.

Cynllun o fy mwydlen (gwelir atodiad D)

Fy rhestr props - (gwelir atodiad Dd)

   
Lluniais fwydlen drwy addasu bwydlen barod – rhoddwyd un o’r rhain ar bob bwrdd bach, yn union fel mewn caffi. Dewisiais fwydydd a fyddai yn para fel nad oedd angen mynd i brynnu bwydydd o’r newydd yn gyson. Yn wrieddiol roedd gennyf deisen fawr y byddai ‘Liam’ yn ei thorri ac yna ‘Amy’ yn ei gweni i’r gynulleidfa. Yn ymarferol ac yn ariannol bu’n rhaid ailystyried y rhan hon a defnyddio cacennau bach yn eu lle.

Y dasg olaf a wnes dros wyliau’r Pasg oedd creu diagram o'r gofod. Galluogodd hyn i mi fedru cychwyn meddwl am flocio cyn cychwyn ymarfer. Roedd gennyf syniad pendant wedyn am yr offer y byddwn ei angen i greu set. 

Diagram 1 - (gwelir atodiad E) 

Bu creu cynllun llawr o flaen llaw yn syniad da, fodd bynnag, gweld diffygion a wnes bron yn syth yn y cynllun. Roedd symud o’r chwith i’r dde i nol offer neu gynyrch yn teimlo’n od ac roedd mwyafrif y “ddrama” yn digwydd ar yr ochr chwith. Teimlwn fod hyn yn eithrio hanner y gynulleidfa. O symud y pantri y tu ôl i mi a symud yr ‘Ynys’ i ganol y llwyfan roedd hyn yn canoli’r ddrama.


Diagram 2 - (gwelir atodiad F)

Penderfynais hefyd i hepgor y defnydd o oergell yn y ddrama. Tair llinell yn unig oedd yn y ddrama oedd yn cyfeirio at yr oergell. Yn hytrach trafodais gyda Nick sut y gallwn ddefnyddio effeithiadau goleuo i gyfleu fod oergell ar ochr y llwyfan. Mae’n debyg nad oeddwn wedi rhoi llawer o ystyriaeth i ddefnydd posibl goleuadau. Gan mai drama naturiol yw hon, credais nad oedd goleuo o bosibl mor berthnasol. Ond amlygodd y rhan hon yn y broses mor bwysig oedd ystyried pob agwedd.  

Cefais fy ymarfer cyntaf yn y gofod ar yr 28ain o Ebrill. Cychwynais fy sesiwn drwy egluro'r ddrama, a'r hyn a oedd yn digwydd ynddi. Gwnes hyn gan ddefnyddio techneg a ddysgais gan Kira Bisex, sef i enwi pob adran, a rhoi teitl / disgrifiad i bob golygfa. Byddai’r dramodydd Bertolt Brecht yn rhoi teitl neu ddisgrifiad i bob golygfa. Byddai’n gwneud hyn i gynorthwyo’r gynulleidfa i ddeall y neges wleidyddol neu gymdeithasol yr olygfa/ y ddrama. Fy mwriad i drwy wneud y broses hon oedd i sicrhau fod Gwenno yn gyfarwydd gyda’m drama. Yn fy nrama i mae pob golygfa yn cychwyn yn yr un modd - gyda golau'r caffi'n cael ei droi ymlaen. Teimlais fod yn hyn bwysig i greu cysylltiad a dilyniant. Gwnes y dasg hon yn y gofod gyda Gwenno, gan y teimlais wrth gael ei llais a'i barn hi yn nheitlau pob adran y byddai'n sicrhau fod ganddi ddealltwriaeth well o'r ddrama. 

Wedi hyn, fe ddarllenom drwy'r ddrama. Yma roedd cyfle i Gwenno ofyn os nad oedd hi'n deallt unrhywbeth yr oeddwn wedi ei ysgrifennu ac ati. Wedi i ni ddarllen drwy'r cyfanwaith daethpwyd i'r canlyniad fod y gwaith fymryn yn hirwyntog, ac y gellid torri rhannau ohono allan heb amharu ar y cyfanwaith. Penderfynwyd i wneud hynny yn yr ymarfer nesaf. Byddai wedi bod yn fanteisiol pe bai gennyf lyfr nodiadau megis llyfr penelin y gallwn wneud nodyn / llun ar y pryd yn ystod yr ymarferion – rhywbeth I’w ddefnyddio wrth adlewyrchu ar yr ymarfer a chynllunio yr ymarfer nesaf. I orffen y sesiwn gyntaf, fe wnaethom ymarferiad 'Grasp', lle adroddom ran o'r olygfa gyntaf i'n gilydd gan gadw cyswllt llygaid. Y rhan nesaf oedd i wneud y dasg, heb ddweud y geiriau, roedd rhaid i ni gyfleu yr hyn a fyddai y geiriau fel arfer yn ddweud wrth y gynulleidfa, gan defnyddio ein llygaid. Teimlaf fod y dasg hon wedi bod yn ffordd dda o lonyddu'r ddau ohonom ac i'n cynorthwyo i gychwyn deallt ein cymeriadau. 

Ar ddiwedd y sesiwn, fe gefais gyfarfod byr gyda Nick Allsop a oedd yno i'n cynorthwyo gyda'r sain a'r goleuo. Fe eglurais fy mod yn poeni am lais Alexa a sut y gallai’r system weithio. Rhan amlwg yn fy nrama ydi rhan “Alexa” mae bron fel trydydd cymeriad. Roeddwn wedi bod yn arbrofi adref. Roeddwn yn bryderus am gryfder y sain ac am y ffaith nad oedd atebion Alexa bob amser yn gyson. Byddai ateb “gwahanol” yn effeithio ar y ddrama. Fe gynghorodd Nick i mi recordio unrhyw rannau sain a oedd eu hangen a'u hanfon ato cyn gynted ac y medrwn. Felly, y prynhawn hwnnw, fe es ati i recordio yr holl effeithiadau sain, clipiau radio a rhannau “Alexa.” 

Roeddwn wedi penderfynnu fod pwrpas/ rheswm y tu ôl i’r caneuon y byddai “Alexa” yn eu chwarae.  Bum yn pendroni yn hir am y gân olaf gan fethu a meddwl am gân addas, cyfoes, fyddai’n gweddu. Penderfynais ddefnyddio cân y cerddor Al Lewis - Bywyd yn Berfformans yn y diwedd. Dewisais y gân hon gan fy mod yn teimlo fod y geiriau yn gweddu'n berffaith i'r cwestiwn cychwynol yr oeddwn am i'r gynulleidfa feddwl amdano, yn enwedig y linell - "pwy sy'n dda, a phwy sy'n ddrwg?" 

    
Llun o'r “graspio” - (gwelir atodiad Ff)

Hunlun sesiwn gyntaf yn y gofod - (gwelir atodiad G)

Ar y 4ydd o Fai cefais fy ail sesiwn yn y gofod. Cychwynom y sesiwn drwy osod y gofod. Yna fe roddais daith o amgylch y gofod i Gwenno er mwyn iddi ymgyfarwyddo gyda’r gofod. Roedd hyn yn un o “dips” Eilir Gwyn i ni - mae hi'n bwysig fod pawb yn gyfarwydd a'r gofod er mwyn gwneud popeth yn saff. Yn ystod y broses yma cawson drafodaeth ynglŷn ag a oedd angen popeth/ yr holl offer a phropiau a oedd yn y gofod. Cwestiynodd Gwenno ag Eilir fi pa mor ymarferol oedd pob rhan o'r set. Bu’r broses yma yn werthfawr iawn. Mae’n hawdd cael eich dal yn y creu a chynllunio heb feddwl am ymarferoldeb. Mae cyd-drafod; cyd-cwestiynnu yn ffordd iach ac adeiladol o wella a miniogi syniadau gwreiddiol.

Y dasg gyntaf a wnaethom oedd perchnogi'r gofod. Golygai hyn fynd ati i gerdded o amgylch y set yn dweud llinellau o wahannol 'leoliadau' a chyffwrdd mewn gwahanol wrthrychau wrth wneud. Teimlais fod hyn wedi cynorthwyo y broses flocio gan i ni ddod yn gyfarwydd gyda beth oedd yn dod yn naturiol - rhywbeth y mae Elen Bowman yn bwysleisio sy'n bwysig i ni ei wneud, pan yn symud i ofod newydd, neu pan ydym yn camu i fewn i'r gofod am y tro cyntaf. 

Ar ddiwedd y broses flocio cawsom rediad o'r ddrama i weld sut oedd y gwahano rannau yn plethu. Wedi hyn fe wnes, y tro hwn, nodiadau ar y pryd am yr hyn nad oedd yn gweithio i mi / Gwenno gan nodi pethau yr oeddwn angen ei newid, neu ei ystyried. Cefais sgwrs i drafod fy nodidau gyda Gwenno a chychwyn ail edrych, ail flocio rhannau penodol o’r gologfeydd. 

Nesaf fe wnaethom ymarferion taflu llais er mwyn gweithio ar ein projection. Mae’n ddrama mor nauriol a’r ddeialog yn dod yn gymharol rwydd, mor hawdd oedd hi felly i lithro i’r arfer o siarad yn ‘arferol’ yn hytrach na chofio am bwysigrwydd tafleu ein llais fel y gallai’r gynulleidfa ein clywed. Cychwynom gydag ymarferion Kira Bisex a'r brawddegau oedd yn canolbwyntio ar y llafariaid a gawsom ganddi, cyn symud ymlaen i ddweud ein llinellau oedd yn y script.

Gorffenom y sesiwn drwy wneud rhediad o’r ddrama gyfan a recordio y rhediad. O gael recordiad gallwn wylio yn ôl cyn yr ymarfer nesaf a gwneud nodiadau fyddai’n gwella’r perfformiad. Gofynais i Gwenno ysgrifennu monalog byr o'r hyn yr oedd ei chymeriad (Amy) yn ei feddwl ar ôl pob digwyddiad pwysig yn y ddrama, byddwn i'n gwneud 'run fath am fy nghymeriad i (Liam) a bydden yn trafod hyn yn y sesiwn nesaf. Fe wnes hyn er mwyn sicrhau fod Gwenno a minnau yn deall ein cymeriad yn llwyr. O adnabod, labelu a deall teimlad ein cymeriad ar wahanol rannau yn y ddrama byddai hyn yn ein cynorthwyo yn fawr i gyfleu y teimladau hyn drwy ein hystym a’n hosgo.

Linc Youtube o’r run cyntaf

https://youtu.be/br681FIp_3U



Fy monalogau i (Liam) a Gwenno (Amy) - (gwelir atodiad Ng)


Roedd y sesiwn nesaf yn hwyrach yn y dydd. Cychwynom y sesiwn drwy gynhesu i fyny, teimlais ei bod hi'n bwysig i wneud hyn heddiw gan, o bosib, bod ein lefelau egni wedi gostwng! Mae cynhesu'n cyrff wedi bod yn argymhelliad cyson gan nifer o'n darlithwyr yn ystod y cwrs, a hynny yn enwedig yn ystod cyfnod ymarfer/ perfformio sioeau. 
Yna fe adroddom ein monalogau i'n gilydd ac yna eu trafod. Roedd yn ddiddorol gwrando ar farn Gwenno am ei chymeriad hi a’m cymeriad hi – y modd y mae eraill yn gweld rhywbeth gwahanol mewn cymeriad/ darn. 

Tasg gychwynol gyflym ar gychwyn yr ymarfer oedd i ddewis gwrthrych o'r gofod, ac egluro i'n partner, pam fod y gwrthrych yna yn bwysig i'n cymeriad. Dysgais am yr ymarferiad hwn gan Kira Bisex yn ystod cyfnod ymarfer ein perfformiad o Breuddwyd Noswyl Ifan, a theimlais ei fod yn berthnasol ar gyfer fy mhrosiect anibynnol gan ei fod yn ein ysgogi i beidio meddwl, i berchnogi ein cymeriad a gwneud beth oedd yn dod yn reddfol. Yn fy marn i byddai hyn yn cyfrannu at naturioldeb y darn.

Wedi hynny fe renais fy nodiadau o'r sesiwn flaenorol a'r hyn yr oeddwn wedi sylwi arno yn y fidio. Gweithiom drwy y newidiadau ac ymarfer rhannau penodol nes ein bod yn gwbl hapus gyda’r addasiadau. Gorffenom y sesiwn gyda rhediad drwy’r ddrama gyfan.

Cefais fy sesiwn oleuo a sain ar y 9fed o Fai. Cyn y sesiwn, roeddwn wedi amnodi copi o'r sgript gyda que lines. Labelais popeth oedd yn ymwneud a LFX mewn uwcholeydd glas, a phopeth oedd yn ymwneud ac SFX mewn uwcholeydd oren. Roeddwn eisioes wedi anfon fy nghlipiau sain (Alexa, a cherddoriaeth) ymlaen i Nick. Ar ddechrau'r wythnos, gofynais i Manon pe byddai'n fodlon bod yn gyfrifol am ochr dechnegol fy sioe. Caniataodd hyn i mi allu trafod ac egluro fy nodiadau ar y script cyn fy sesiwn oleuo a sain. O wneud hyn o flaen llaw fe aeth y sesiwn yn gymharol llyfn. Teimlais y gallaswn wedi bod yn gliriach wrth anodi'r script ar gyfer beth oedd angen ei newid, ond ar yr un pryd, roeddwn yn teimlo mai’r broblem oedd fy or-ddibynniaeth ar effeithiadau sain yn y ddrama. 


Llun o'r gofod wedi ei oleuo - (gwelir atodiad H)



              
Linc i'r perfformiad gorffenedig

https://uwtsd.hosted.panopto.com/Panopto/Pages/Viewer.aspx?id=ea0a6d35-ddc1-4cfc-9a2e-b2eb00ce032c

Casgliad

Y cwestiwn yr oeddwn am i'r gynulleidfa feddwl amdano ar gychwyn y broses oedd 'Sut fyddwn i wedi ymateb? Sut mae sylwadau negyddol yn effeithio arna i?' Credaf y byddai’r perfformiad, cafarwydd-deb y sefyllfa a’r pwnc wedi arwain y gynulleidfa i feddwl am eu hymateb eu hunain ac ystyried a fydden nhw, o gael eu rhoi mewn sefyllfa gyffelyb, wedi ysgrifennu neges gas. Dyma oedd fy nôd – herio y gynulleidfa a gwneud iddynt feddwl. Fodd bynnag, gan fy mod wedi newid diwedd y stori yn ystod y broses greu, mae’n debyg na roddais gyfle i’r gynulleidfa ystyried effaith sylwadau negyddol arnyn nhw yn bersonol. 

Rhan greiddiol o’m drama ar y cychwyn oedd i roi sylw i bwnc cyfoes, pwnc sydd yn effeithio ar lawer o bobl – y Cyfryngau Cymdeithasol. Mae y Key- board Warriors yn real. Mae eu sylwadau yn effeithio’n andwyol ar fywydau unigolion, teuluoedd, busnesau. Ond roeddwn yn awyddus i ddangos fod yna resymau y tu ôl I rai o’r sylwadau. Gan fod nifer ohonynt yn cyfrannu yn anhysbys ac anweledig mae’n anodd gweld a deal y stori y tu ôl i’r sylw. Gobeithiaf fy mod wedi rhoi cip-olwg ar y ddwy ochr ac wedi gwneud I’r gynulleidfa ystyried o ddifrif.

Roeddwn wedi meddwl am syniad, lleoliad a chymeriadau yn fuan iawn yn y broses a bu hyn o fantais wrth gychwyn ac wrth ddatblygu'r ddrama. Credaf ei fod wedi bod o fantais fy mod wedi ysgrifennu am destun yr oedd gennyf brofiad personol ohono. Fe fwynheais ysgrifennu'r ddeialog a "chlywed" y ddau gymeriad yn ymateb i'w gilydd. Roedd cynnwys hiwmor – y llon a’r lleddf yn rhan bwysig o fy nrama. Defnyddiais dechnegau penodol wrth ysgrifennu’r elfennau hiwmor e.e. gwyrro realaeth drwy wthio sefyllfa naturiol i’r eithaf a thrwy ysgrifennu am brofiadau lletchwith e.e. camddealltwriaeth. Credaf, fod cael yr elfennau hwimor yma yn y ddrama (y llon,) yn dwyshau yr elfennau lleddf. Mae pegynnu emosiynnau hefyd yn cael effaith ar y gynulleidfa. Mae creu anisrwydd emosiynnol, gobeithio, wedi gwneud i’r gynulleidfa feddwl yn feirniadol am y byd o'u cwmpas. 

Credaf fy mod wedi di-ystyru pwysigrwydd y gwaith ymchwiliol ar y cychwyn. Roeddwn yn credu fod gennyf ddealltwriaeth dda o'm pwnc - roedd yn bwnc cyfoes, modern gyda llawer o sôn wedi bod amdano yn y wasg ond, sylweddolais yn fuan mor bwysig ydi gwaith ymchwil wrth greu - dyma asgwrn cefn y gwaith, sylfaen popeth ac os nad ydi hwn yn ei le mae gwallau yn siwr o ymddangos. Darganfyddais ateb i’r holl gwestiynnau oedd gennyf ar gychwyn y proiect fodd bynnag, newidiodd diwedd fy nrama yn ystod y broses greu gan olygu fod na chyrrhaeddodd rhai cwsetiynnau / atebion gwreiddiol y drafft terfynol. Wrth adlewyrchu ar hyn rwy’n deall fod hyn yn anhepgorol. Yr hyn sydd yn bwysig yn y broses greu yw parhau i cwestiynnu, ymchwilio a datblygu’r ddrama i fod y gorau a y gall fod.

Fel y nodais, nid yw bod yn drefnus yn dod yn reddfol, fodd bynnag sylweddolais fy hun mor allweddol fu’r llyfr penelin. Y llyfr nodiadau a gadwodd sylwadau a lluniau a’m cynorthwyodd i adlewyrchu ar ymarfer y diwrnod hwnnw. Yr adlewyrchiadau fu’n rhan mor greiddio o’r ddrama orfefnedig. Dysgais o'r prosiect hefyd bwysigrwydd cynllunio gan nodi amser rhesymol i gwblhau tasgau ynddo. Byddai torri'r tasgau yn gamau bychan yn y borses gynllunio yma o fudd. Mae’r rhain yn dechnegau y gallaf ei ddefnyddio ar gyfer sawl tasg ymarferol.
[bookmark: _Toc199352404]Wrth feddwl yn ôl drwy’r broses a’r perfformiad terfynol teimlaf yn falch iawn o’m drama. Credaf fy mod wedi llwyddo yn fy nod gychwnol. Cyflwynais ddrama a brociodd y meddwl—drama gyfoes a archwiliodd themâu cyfoes ac fe lwyddais I wneud hyn gyda dogn bach o hiwmor. 

Atodiadau

Cwestiynnau Uta Hagen Prosiect Unigol


1) Pwy yw y cymeriad?


· Enw:				Liam Richards

· Oed:				30au hwyr

· Agweddau corfforol:		Dyn tal a thennau (Lanky) cerddediad yn 						defnyddio lot 	ar ei hips, ac yn llusgo ei draed 						ar hyd y llawr.	

· Addysg:			Aeth i'r Brifysgol i wneud ymarfer dysgu, bu'n athro yn 					De Cymru yn ardal y cymoedd, cyn dychwelyd yn ôl i'r 					Gogledd i wireddu ei freuddwyd o agor caffi yn 						gwerthu ei gacenau.	

· Barn bersonnol:		Mae Liam yn un doniol i bobl sydd yn ei wylio, ond nid 					yw'n ymwybodol o hynny, mae'n dod drosodd fymryn 					yn sych ac yn awkward, mae hyn yn rhannol am ei 					swildod, ond mae hyn hefyd i lawr i'r ffaith nad oes 					ganddo lawer o amynedd i roi sylw i lawer o neb.

· Beth mae'n nhw'n hoffi?:	Mae'n o'n hoffi ei "happy place" yn y gegin yn pobi a 					choginio ei deisenau a'i fwyd. Mae'n mwynhau sylw a 					phobl yn ymateb yn bositif i'r bwyd y mae'n ei goginio. 					Mae'n hoffi gwneud cwis ar raglen Trystan ac Emma. 					Ac mae'n hoffi atgoffa pobl ei fod yn adnabod llawer 					o enwogion Cymru.

· Beth mae'n nhw'n gasau?:	Siarad gyda phobl nad ydio yn ei hadnabod, pobl yn 					ymateb yn negyddol am ei fwyd. Pan mae'r caffi'n 					brysur, neu'n ddistaw (yn ddibynnol ar y diwrnod, a 					sut fath o "mood" mae o ynddo).

· Ofnau:				Y caffi yn wag - neb yn dod yno i gael bwyd. Pobl yn 					cael profiad negyddol wrth gael bwyd yn y caffi. Ofni 					methu cael neb i weithio ar ddydd Sul. Pryfaid cop - 					yn enwedig rhai sy'n dod i fewn i'r caffi!





· Credoau:
1. Mae pobl yn - Oce, ddim y pethau hawsaf i'w gwynebu pob diwrnod, gwell ganddo Alexa.
2.  Mae dynion yn - Ddigon del, anodd i'w deallt weithiau.
3. Mae menwyod yn - Hawdd i'w siarad efo ond yn gallu bod yn astlyd.
4. dwi yn - Trio'r gorau galla i, ac yn berson cyfeillgar a hawdd i siarad efo


2) Pa amser yw hi?

Mae hi'n adeg y Nadolig - y Dolig sydd newydd fod, felly Rhagfyr 2024. Mae'r ddrama'n cymeryd rhan dros gyfnod o bedwar diwrnod (Mond 3 diwrnod a welwn gan nad yw'r caffi ar agor ar ddydd Llun) 3 golygfa sydd, bydd golygfa wahannol yn symboleiddio diwrnod gwahannol. Arwyddocâd yr amser yw mai sylwad am de bach p'nawn Nadoligaidd sydd wrth wraidd y stori - daw'r ddrama o'r ffordd y mae Liam yn ymateb i'r sylwad.


3) Ble ydw i?

Dwi yng Nghymru, ar Ynys Môn yn nhref Llangefni. Mae'r drama wedi ei lleoli mewn caffi o fewn oriel - debyg i gaffi mewn canolfan arddio. Mae pob math o'r gymuned yn ymweld a'r caffi - rhan fwyaf yn ffrindiau i Liam ac yn y dosbarth canol - tydi'r bwyd ddim yn rhad yno o bell ffordd. Bydd y ddrama wedi ei selio yng nghegin y caffi. Un man arbennig o fewn gofod y gegin, yn enwedig i Liam yw yr oergell - fano mae o'n mynd i sadio a chael "cool down".

4) Beth sydd o'm cwmpas?

Cegin sydd o'm cwmpas a'r hyn sydd yn mynd ymlaen i baratoi ar gyfer "service" amser cinio, ac yna y broses o glirio a pharatoi ar gyfer y diwrnod nesaf. Mae'n dywydd garw y tu allan, ac fel canlyniad rhaid cau y drws cefn, ond fel effaith i hyn, mae'r gegin yn anioddefol o gynnes - sydd yn ei dro yn effeithio ar dempar ac emosiynnau y cogyddion. Mae Mainc sydd a "hob" arno yn y gofod - arno bydd lle hefyd i dorri llysiau ac ati i baratoi y bwyd. Bydd un arall yn y gofod - Amy. Does dim gwrthrychau byw, dim ond gwrthrychau llonydd - e.e y fainc.

5) Beth yw'r amgylchiadau

· Beth sydd wedi digwydd?		Mae hi'n agosau at gyfnod y Nadolig, mae 						Liam wedi bod yn brysur yn pobi cacenau 						Nadolig - er nad ydi o'n ei hoffi. Mae o ac Amy 						newydd orffen "Service" cinio yn y caffi.

· Beth sydd am ddigwydd?		Mae Liam am gael tecst ar ei ffôn yn holi os oes 						modd bwcio te prynhawn ar gyfer y p'nawn 						hwnw. Bydd Liam wedyn yn gorfod gwneud te 						allan o'r hyn sydd ganddo yn y caffi i beidio 						digaloni ei gwsmeriaid. Ond dyna sydd yn 						digwydd, gyda'r cwsmeriaid yn gadael sylwad 						negyddol ar wefan "Tripadvisor" ynglun a'r 						bwyd a dderbynion. Mae hyn yn arwain Liam i 						fynd yn andros o "upset" a theimlo'n isel dros 						gyfnod y Nadolig.


6) Gyda pwy ydw i mewn perthynas?

Mae Liam mewn perthynas gyda chymeriad o'r enw Garmon, Tydi Garmon ddim yn y ddrama, Garmon sy'n gwneud y gwaith gweinyddol, y prês, cadw golwg ar y tax ac yn bwysicach fyth, fo sydd, fel arfer yn ymateb i sylwadau cwsmeriaid. Er fod Liam mewn perthynas, mae o dal i fyw adref gyda'i dad a'i fam, a hynny i ddal i fyny gyda'r galw sydd i'w deisenau, adref mae cegin ganddo yn y garej. Mae ganddo berthynas dda iawn efo Amy - y gogyddes arall yn y caffi - mae'n debyg gan ei bod hithau'n blaen, ac yn ddi-flewyn ar dafod. Mae o'n hoff iawn o'r ystafell ble mae'n pobi ei gacenau, mae ganddo le arbennig yn ei galon i'w gymysgwr teisenau, y meicrowêf, ac lle arbennig iawn iawn i'r "walk in fridge".

7) Beth ydw i eisiau?

Yn yr olygfa gyntaf (Yn syth) mae Liam eisiau cael drwy'r diwrnod heb unrhyw broblemau. Mae'n barod am ei amser rhydd fory! Ar y cyfan (O ddechrau'r ddrama i'r diwedd) yr oll mae Liam eisiau ei wneud yw derbyn adborth positif am ei goginio, mae o'n ffynu o dan ganmoliaeth, yn syml mae o eisiau i bobl fwynhau ei fwyd.

8) Beth sydd yn fy ffordd?

Yn syml yr hyn sydd o ffordd Liam yw ef ei hun, mae o'n ei chael hi'n anodd gollwng fynd o ymatebion drwg. Mae o'n ei gweld hi'n anodd i ddarllen pobl ac yn canolbwyntio ar y negyddol yn hytrach 'na dyfalbarhau a gwella drwy hynny.

9) Beth ydw i yn ei wneud i gael be dwi eisiau?

Mae Liam yn gweithio yn galetach i brofi ei hun ac eraill. Mae'n aml yn cloi ei hun yn yr oergell er mwyn sadio, cyn taflu ei hun yn ôl i mewn i'r gwaith. Un peth arall a wneir Liam yw i leisio ei farn ar eraill yn y caffi, a hynny er mwyn lleddfu yr hyn sydd wedi cael ei ddweud amdano ef, a gwneud iddo deimlo'n well am ei hun.


1) Pwy yw y cymeriad?


· Enw:				Amy Jones

· Oed:				43

· Agweddau corfforol:		Dynes fyr gron. Mae ganddi wallt bob melyn - sydd 					wedi ei liwio i'r lliw hwn. Mae hi'n cerdded i bobman 					fel ei bod hi "on a mission".

· Addysg:			Gwnaeth Amy gwrs "hosbitality" yng Ngholeg Menai. 					Ers graddio mae hi wedi bod yn gweithio mewn amryw 					o gaffi's ar draws Ynys Môn, gan gynnwys Holland 					Arms, Caffi'r Orsaf a Caffi Gaerwen. Fe ddechreuodd 					hi yng Nghaffi Liam fel gweinyddes, ond fe fuo rhaid 					iddi gael ei symud i'r cefn am ei bod hi'n hoffi dweud 					yr hyn sydd ar ei meddwl, hyd yn oed i'r cwsmeriaid!

· Barn bersonnol:		Tydi Amy ddim yn un i'w chroesi, mi wneith hi eich 					sortio chi. Serch hyn mae hi'n weithwraig ddiwyd a 					sydd ddim otch ganddi waith caled. Yn aml hi sy'n 					mynd ar biniau llawn allan i'r bin mawr, er nad ei 					swydd hi yw gwneud hynny.

· Beth mae'n nhw'n hoffi?:	Mae Amy yn hoffi pan mae hi'n ffrio gormod o 						sglodion, ac felly mae'n rhaid iddi bigo arnynt, a'i 					bwyta, gan y byddent yn mynd i wastraff fel arall. Mae 					hi hefyd wrth ei bodd yn coginio ac yn treialu syniadau 					newydd Liam am brydau gwahannol exentric!

· Beth mae'n nhw'n gasau?:	Pobl ddim yn gweithio'n galed. Pan mae pobl yn ceisio 					dweud wrthi hi sut i wneud ei gwaith - mae un 						gweinyddes yn arbennig nad ydi Amy yn keen arni 					Carys ydi ei henw hi, tydi Amy ddim eisiau gweithio yr 					un shifft efo hi!Pan mae Liam yn pwdu ac yn teimlo'n 					isel - toes ganddi ddim amynedd da iawn.

· Ofnau:				Tydi Amy ddim ofn llawer o ddim, dwi'n amau mai yr 					hyn sydd yn ei hofni fwyaf yw fod eraill ddim yn ei hofni 					hi.





5. Mae pobl yn - 			Dibynnu, rei yn iawn, rei'n boen yn dîn. Allai ddiodda rei pobl 				ond ma rei jest yn trio bod yn anioddefol! Mae 'na bobl 					rhyfadd o gwmpas, a mae angen gneud yn siwr fod nhw'm yn 				mynd yn agos at "kids" neb de!


6.  Mae dynion yn - 		Iawn, dibynnu pwy ydyn nhw, rhei'n gallu bod yn snobs.


7. Mae menwyod yn -		 Gallu bod yn bitchy, ond iawn de, nai gael ymlaen efo riwin 				rili, os di nhw'n dod ymlaen efo fi


8. dwi yn - 			Oce, yn ddibynnol ar oes yna riwin wedi ngwylltio i, ac os ydi 				hi'n brysur yn y caffi!

2) Pa amser yw hi?

Mae hi'n adeg y Nadolig - y Dolig sydd newydd fod, felly Rhagfyr 2024. Mae'r ddrama'n cymeryd rhan dros gyfnod o bedwar diwrnod (Mond 3 diwrnod a welwn gan nad yw'r caffi ar agor ar ddydd Llun) 3 golygfa sydd, bydd golygfa wahannol yn symboleiddio diwrnod gwahannol. Arwyddocâd yr amser yw mai sylwad am de bach p'nawn Nadoligaidd sydd wrth wraidd y stori - daw'r ddrama o'r ffordd y mae Liam yn ymateb i'r sylwad.


3) Ble ydw i?

Dwi yng Nghymru, ar Ynys Môn yn nhref Llangefni. Mae'r drama wedi ei lleoli mewn caffi o fewn oriel - debyg i gaffi mewn canolfan arddio. Mae pob math o'r gymuned yn ymweld a'r caffi - rhan fwyaf yn ffrindiau i Liam ac yn y dosbarth canol - tydi'r bwyd ddim yn rhad yno o bell ffordd. Bydd y ddrama wedi ei selio yng nghegin y caffi. Un man arbennig o fewn gofod y gegin, nid yn unig i Liam yw yr oergell - fano mae hi'n cadw ei chaniau Pepsi Max.


4) Beth sydd o'm cwmpas?

Cegin sydd o'm cwmpas a'r hyn sydd yn mynd ymlaen i baratoi ar gyfer "service" amser cinio, ac yna y broses o glirio a pharatoi ar gyfer y diwrnod nesaf. Mae'n dywydd garw y tu allan, ac fel canlyniad rhaid cau y drws cefn, ond fel effaith i hyn, mae'r gegin yn anioddefol o gynnes - sydd yn ei dro yn effeithio ar dempar ac emosiynnau y cogyddion. Mae Mainc sydd a "hob" arno yn y gofod - arno bydd lle hefyd i dorri llysiau ac ati i baratoi y bwyd. Bydd un arall yn y gofod - Liam. Does dim gwrthrychau byw, dim ond gwrthrychau llonydd - e.e y fainc.


5) Beth yw'r amgylchiadau

· Beth sydd wedi digwydd?		Mae hi'n agosau at gyfnod y Nadolig, mae 				 		Amy'n ceisio gwneud digon o arian i fedru cael 						Nadolig neis. Mae hi ac Liam newydd orffen 						"Service" cinio yn y caffi.

· Beth sydd am ddigwydd?	 	Caiff Liam am gael tecst ar ei ffôn yn holi os 						oes modd bwcio te prynhawn ar gyfer y p'nawn 						hwnw. Bydd Liam ac Amy wedyn yn gorfod 						gwneud te allan o'r hyn sydd ganddo yn y caffi 						i beidio digaloni ei gwsmeriaid. Ond dyna sydd 						yn digwydd, gyda'r cwsmeriaid yn gadael 						sylwad negyddol ar wefan "Tripadvisor" ynglun 						a'r bwyd a dderbynion. Mae hyn yn arwain 						Liam i fynd yn andros o "upset" a theimlo'n 						isel dros gyfnod y Nadolig. Ar yr ochr arall, Tydi 						Amy ddim yn deallt o gwbl pam fod Liam yn 						tosturio dros yr holl beth ac yn cynnig mynd i 						sortio'r bobl.
		
6) Gyda pwy ydw i mewn perthynas?

Mae gan Amy ŵr, a 5 o blant sydd yn gymysg o gylch meithrin i fod yn oedolion. Mae ganddi berthynas agos iawn gyda Pepsi Max, mae hi'n yfed o leia pum can ohono y diwrnod. Mae'n storio'r caniau yn y "walk in fridge". Mae hi'n ffrindiau gorau gyda Sian, gweinyddes sy'n gweithio yn y caffi, mae'r ddwy yn dda iawn yn tynnu ar eu gilydd. Mae hi wrth ei bodd gyda'r meicrodon i gnesu selsig o'r bore i gael fel "Snac". Mae hi hefyd yn hoffi'r gyllell fawr, er ei fod o'n fwy 'na braich Amy, hono mae hi'n ei ddefnyddio i dorri popeth yn y caffi - teisenau, tatws, salad, cigoedd - er ei bod i fod i ddefnyddio cyllyll a "chopping boards" gwahannol yn ddibynnol ar yr hyn y mae hi'n ei goginio, nid yw Amy yn gwneud pethau felly! 


7) Beth ydw i eisiau?

Yn yr olygfa gyntaf (Yn syth) mae Amy eisiau ffag, mae hi'n ceisio stopio ysmygu - dyma oedd ei hadduned flwyddyn newydd hi efo Sian ei ffrind gorau. Aeth y ddwy'n "cold turkey" fis Ionawr diwethaf, (Ond mae'n ok, mae Amy wedi darganfod vapes). I geisio delio gyda ffeidio ysmygu, mae Amy yn defnyddio Pepsi Max. Ar y cyfan (O ddechrau'r ddrama i'r diwedd) helpu Liam mae Amy eisiau ei wneud, er ei bod hi'n dod drosodd fel person caled, mae hi'n famol iawn.


8) Beth sydd yn fy ffordd?

Liam sydd yn y ffordd, mae angen iddi hi ei ddysgu i anwybyddu a bod yn fwy croen galed am farn eraill. 


9) Beth ydw i yn ei wneud i gael be dwi eisiau?

Mae hi'n siarad gyda Liam, a phan fo hynny'm yn gweithio mae hi'n dweud wrtho, ac yn egluro, y ffordd y mae ef yn dod drosodd, a'r hyn y mae ef yn ei wneud i effeithio ar eraill, a sut y gall o newid ei ffordd o feddwl, nid yn unig i wella ei hun, ond hefyd i wella sut y mae'n dod drosodd i eraill.

























Atodiad B–  Drafft terfynnol y script 

Playing
Mango Chutney

Gan 

Gwern Morus Williams


Cymeriadau
· Liam - Gwern Morus Williams
· Amy - Gwenno Fôn






GOLYGFA 1

(Daw LIAM i mewn i'r gofod, mae'r golau'n codi ar y llwyfan.
Mae'n mynd ati i dynnu ei gôt ac yn rhoi "switches" pŵer ymlaen i'r
stôf a'r popty ac ati.)


LIAM:		Alexa . . . Play Radio Cymru

ALEXA:	Good morning Liam, playing Radio Curry . . . 


(Mae rhaglen goginio'n dechrau chwarae yn y cefndir)


LIAM:		No . . . Alexa, play Ra - di - o Cym - ru!

ALEXA:	Playing Songs from Wales

(Cân yn dechrau chwarae yn y cefndir - 'All about the bass')

LIAM:		Noooo! . . . Alexa play Ra - di - o Cym - ru 1

ALEXA:	Ok Liam, playing Radio Cymru

LIAM:		Diolch byth am hynny


(Mae LIAM yn estyn llysiau allan o o dan y fainc, mae'n cychwyn eu trin.)


(Enter AMY)

AMY:		Alexa, stop!

LIAM:		(Ystum i AMY, pam ei bod wedi troi ALEXA off?) Bore da Amy, a 'Dolig 			llawen! (Yn dal i hymian y gân oedd ar y radio)

AMY:	Ydi hi?! . . . Fflipin Efa 'di anghofio fod ganddi waith cartra, Patrick 'di colli ‘i benefits card, a 'ma Mason di cael Covid.

LIAM:		Reeit, ond fel arall, ti'n iawn?

AMY:		(Yn mynd at y "Walk in fridge" ac yn estyn can o Pepsi Max allan ohono) Mi 		fydda i ar ôl i mi gael hwn! 


(Mae AMY yn agor y can, ac yn cymeryd cegiad ohono)


LIAM:		Dwy bunt, pum deg ceiniog plis . . .  pan gei di jans

AMY:		Be, am hwn? (Yn cyfeirio am y can)

LIAM:		Ia plis Amy, every little helps de! A stoc y caffi di hwna eniwe!

AMY:		(Yn cymeryd cegiad arall o'r can) Every little helps my ass!

LIAM:		Dwi'm yn deud eto!

AMY:		Ti'n edrych ymlaen am 'Dolig ta?

LIAM:		. . . Methu aros 

AMY:		Lle fyddi di, adra?

LIAM:		Naci . . . fama

AMY:		Ti'n caffi ar ddiwrnod 'Dolig?

LIAM:		(Yn ceisio meddwl am esgus) Yndw . . . Ffrindia coleg sgin i'n dod draw . . . 		mwy o le yn fama does . . . ag eniwe . . . gas gin i bobl yn mynd drw tŷ!

AMY:		O neis iawn . . . cyn bellad bo chdi'm yn dathlu ben dy hun! (Mae'n 		              chwerthin ond nid yw LIAM yn ymuno) Neu sa chdi di ca’l dod ata i!

LIAM:	Wff na ddim diolch . . . peace and quiet dwi isho, dim feeding time at the zoo . . . Na swn i methu sdi . . . ‘cofn fi ddal w’bath! . . . Rŵan dos i blicio tatws 

AMY:		Iown



(AMY yn gadael drwy'r cyrtans i'r oergell, ar yr un pryd
mae ffôn Liam yn canu - neges wedi dod drwodd
o Tripadvisor)


LIAM:		(Yn edrych ar ei ffôn) Amy! Da ni di cael review arall ar TripAdvisor . . . (Dim 		ymateb gan AMY) Nai ddarllan o allan iawn? . . . Our visit was very pleasant, 		what a great way to spend a rainy day . . . Neis de! (Yn teipio ymateb yn ôl) 		Ww, nai atab . . . We are very pleased to hear that you enjoyed your visit, and 		as we always say, even if it's raining outside there's always sunshine inside our 		cafe! . . . Emoji glaw . . . emoji haul . . . Hashtag, fe ddaw eto haul ar fryn . . . 		a send.


LIAM:		Amy, Dwi'n mynd i Aldi ta iawn?


(Mae LIAM yn ei gadael drwy'r drws cefn)

AMY:	 (Yn agor can o Pepsi Max. Mae'n sylwi ar gacen siocled ar y silff o'i blaen) Hona'n edrych to die for de, blincin drud 'di mashwr fyd. 50 quid, natho jarjo fi am deisan penblwydd Mason flwyddyn dwytha . . . rip off of the century . . . Sych oddi fyd. A mae o'n disgwyl i fi dalu am gan o Pepsi Max! Dim bai fi dio mod i'm yn licio dŵr naci! Two pound fifty wir Dduw! Reit, Tatws . . .  (Mae AMY yn gafael mewn bag tatws, mae'n agor can ac yn cymeryd joch hegar ohono, mae'n gadael gyda'r cig)



GOLYGFA 3 

Mae'r olygfa yma yn cael ei actio mewn dau ofod gwahannol - bydd AMY yn y gegin yn paratoi sglodion tra fod LIAM yn yr archfarchnad - (sydd wedi ei leoli yn y caffi - bydd o'n siopio o amgylch y byrddau y mae'r cwsmeriaid yn eistedd o'i hamgylch)

(AMY'N dychwelyd o'r oergell ac yn cychwyn plicio tatws)

AMY:		Alexa, play Heart Radio

(Alexa ddim yn ymateb)

AMY:	ALECSA! Paid a pwsho fi heddiw . . . Play Radio Heart! . . . Neu whatever, gna fel tisho

ALEXA:	Playing Radio Cymru

(Radio Cymru yn dechrau chwarae. Ar yr un pryd, mae LIAM yn ymddangos yn y gynulleidfa efo troli)


AMY:	Duw ia pam ddim, it'll do me no harm mashwr (Ar y gair mae AMY yn torri ei bys ar y pliciwr) O cachu hwch! Lle 'ma Liam yn cadw'r plastars 'dwch?

(Mae AMY yn cerdded o amgylch y gegin yn ceisio ffendio y bocs cymorth cyntaf)

LIAM:	Fydd raid i fi gofio cael plastars heddiw 'fyd, dydi fi a chyllyll ddim yn fêts de! (Mae'n chwerthin i'w hun) 


AMY:	Be wnai? do's yna yr un plastar ar ôl! Tishw glas a cellotape?  . . .) A fina newydd dorri 'ngwinadd ddoe!


(Mae AMY'N sychu ei bys tra mae LIAM yn gwthio
ei drol ymlaen i'r bwrdd nesaf)


LIAM:	(Mae'n pigo bag o lysiau i fyny) Pam bo nhw'n gneud bagia mor fawr, does dim posib gwneud rhai single serve 'dwch?

(Mae'n symud ymlaen i'r bwrdd nesaf. Torri i AMY
yn y gegin)

AMY:	Pam fod Liam'ma yn prynnu llwyth o fagiau bach o datws, y rei deluxe 'ma. Mi fysa hi'n rhatach o lawar iddo fo brynnu sach o farchnad!

(Torri nôl i LIAM yn yr archfarchnad)

LIAM:		Ia twrci. Fyddai'n licio twrci efo coesa, edrych yn fwy Nadoligaidd dydi. 		Ond ych, casau cig tywyll, blasu'n llawar rhy fatty. 

(Rhoi twrci yn y drol. Torri nol i AMY)

AMY:	Blydi chips. Bet ma’ job fi p'nawn ma fydd gwagio'r bali saim o'r sosbeni chips! Afiach o joban. Fydd o'n rhy brysur yn pobi mashwr! 


(Yn ôl i LIAM sy'n symud i fwrdd arall)

LIAM:		A'r pwdina dolig 'ma. Liciwn i os fysa nhw, jest yn 	meddwl . . . dio'm yn 			anodd nachdi i wneud digon i un? Haws os rwbath. 


(Mae'n rhoi pwdin Dolig mawr yn ei drol)


AMY:	Fydd raid fi gofio nol chocolate log o Asda ar ffor adra heno, neith y kids ddim twtchiad pwdin dolig!



GOLYGFA - 4

(Daw LIAM i fewn gyda bagiau siopa, mae'n cychwyn rhoi pethau i gadw)


LIAM:	Pam fod y caffi ddim ‘n gorad? Mai bron yn hanner awr wedi unarddeg!

AMY:		Sori . . . dwi di bod wrthi fel lladd nadroedd yn torri chips yn barod i fory

LIAM:		Be ti di wneud i dy fŷs ta?

AMY:		Gesi bach o ddamwain . . . cyllyll ma'n finiog dydyn!

LIAM:	Yndyn fel arfar mewn cegin broffesiynol . . . pam roist di ddim plastar iawn arno fo?

AMY:		Oni methu ffendio rhai . . . mi wnes i chwilio!

LIAM:		Mewn cegin broffesiynol mae hi'n bwysig cadw briwiau agored mewn 			plastar! Health and Safety Amy . . . O'n i'n meddwl dy fod ti'n gwbod yn 			well!

AMY:		Nes i'm meddwl . . . odd hi'n brysur yn Aldi?

LIAM:	Ofnadwy . . . family outing y cartra henoed a bob un ohonyn nhw'n tishan a thagu dros bob man . . . ych a fi!

AMY:		O odd y geriatric giang allan llu!

LIAM:		Hmm oddan (Ddim yn deallt y joc) Da ni'n barod i agor?

AMY:		Yndan tad (Mae'n gwisgo ffedog)

LIAM:		Iawn . . . gwna di'r diodydd, a mi wna i dorri teisen


(Mae AMY yn cychwyn rhannu diod i aelodau'r gynulleidfa 'tra fo LIAM
yn rhannu teisen ar blatiau)

LIAM:		Amy? Mae rhain yn barod rŵan ok?

AMY:		Pam na elli di fynd a rhei allan, sbario nghoesa i?

LIAM:	'Chos . . . dwi'm isho gweld neb . . . a beth bynnag dwi'n talu chdi i wneud!

AMY:		(Yn wfftio wrth gerdded i ffwrdd)

LIAM:		A llai o'r agwedd yna plis Amy . . . Liam is always right!


(Mae ping yn dod o ffôn LIAM)

LIAM:	Www! Tripadvisor! (Yn darllen) "Trît bach Nadoligaidd - Piciad i mewn ar y ffordd adref o siopa Nadolig. Wel am gaffi. Bwyd penigamp, digon a ddewis, ac Alun y gŵr ddim yn gwmni rhy ddrwg chwaith!". . .   (yn teipio ateb yn ôl) Wel mae clywed eich bod chi Iona wedi mwynhau yn drît Nadoligaidd i mi . . . Like and repost.


(Mae'r golau'n pylu)


GOLYGFA 5 -  (pan mae Liam yn derbyn y sylw negyddol)

Mae'n ddiwrnod Nadolig, mae'r gegin yn wag,
mae LIAM wrthi'n brysur yn coginio ei ginio Nadolig


LIAM:		Alexa, nei di chwara riw diwn Nadoligaidd i mi plis

ALEXA:	Playing 'Dunes' by . . . 

(Mae'r gerddoriaeth yn dechrau chwarae)

LIAM:		Alexa, stop!

(Mae'r gerddoriaeth yn dod i stop. Mae LIAM yn
pwyso am eiliad yn fud wrth y bwrdd, yr unig beth
sydd i'w glywed yw sŵn y llysiau yn berwi. Mae'n
symud i du ôl y bwrdd ac yn cychwyn dad bacio pwdin
Nadolig.)


LIAM:	Dwn i'm pam mod i'n bothro efo'r pwdin'ma . . . Alexa, do you like pwdin dolig?

ALEXA:	I'm sorry, I didn't quite get that.

LIAM:		Don't worry, it's Christmas, hwyl yr wyl ynde! . . . Alexa, how much time 		left on Turkey?

ALEXA:	You have no timer set for Turkey.

		
LIAM:		Dwi'n siwr i mi roi stopwatch . . . tydw i ddim fel arfer yn anghofio . . . O wel 		. . . Diom otch. Dim Twrci ‘di bob dim . . . Allai wastad jest bwyta soch's mewn sach

(Mae'n eistedd ar y cownter ac yn brathu i fewn i sosej.
Mae ei ffôn yn canu - AMY sydd yno - mae hi wrthi'n
paratoi ei chinio Nadolig - mae hi braidd yn feddw)

LIAM:		Helo. 

AMY:		'Dolig Llawen bos man!

LIAM:		Posman?

AMY:		Ddoth o ta?

LIAM:		Ddoth pwy?

AMY:		Santa Clos de!

LIAM:		O . . . Do diolch

AMY:		O da iawn . . . be ges di?

LIAM:	(Trio meddwl am esgus - chafodd o yr un presant) Dwi heb agor nhw eto, ar ôl cinio fydda i'n gwneud, traddodiad 

AMY:	Potal o fodca ges i, o Costco, 50 litres, Patrick yn fy nabod i'n dda maraid!

LIAM:		Mae'n debyg i fod o Amy!

AMY:		Sud ma pawb yn y caffi ta?

LIAM:		. . . Iawn sdi . . . pawb di cyrradd . . . cael andros o hwyl. 

AMY:		Swnio'n ddistaw iawn yna?

LIAM:	(Yn mynd at Alexa ac yn sibrwd) Alexa play party sounds (Mae sŵn siarad yn dechrau) Ydi hi?

AMY:		Jest checkio bo chdi'n iawn de!

LIAM:	Fi! . . . Yndw . . . dwi'n fine . . .

(AMY'n rhoi y ffôn i lawr arno)


LIAM:	Alexa . . . Thanks for that sound there, and ym . . .  'Dolig Llawen i chdi . . . da ni'n gwmni i'n gilydd eto flwyddyn yma

ALEXA:	Rebooting due to update, check back in an hour

LIAM:		'Dolig Llawen jest i fi llu. 



(Mae'n estyn ei ffôn allan o'i boced ac yn edrych ar Tripadvisor)


LIAM:	Ella bydd yna riwin wedi gadael negas ar hwn i mi . . . oes fyd . . . mae 'na ddau sylw newydd! - "Fabulous coffee and fresh cakes" oww . . . Like (Mae'n chwerthin ac yn 'sweipio' i'r sylw nesaf . . . mae'n tawelu, ac yn codi) . . . O . . . oce


(Mae LIAM yn codi ac yn mynd i edrych ar y llysiau yn berwi,
nid yw'n gwneud unrhyw sŵn)


LIAM:	Sbynj chocled yn sych?! Rili! . . . Te fel piso driw?! . . . Mae'n iawn… allith pawb ddim licio popeth.

(Mae LIAM yn troi'r gwres i ffwrdd, mae'r llwyfan yn hollol ddistaw . . .)

LIAM:		Wel . . . dyna ni . . . dyna'i diwadd hi . . . does 'na ddim dod yn ôl o hyn . . . 			Shambyls

(mae o'n cychwyn chwerthin)

LIAM:	(Mae LIAM bellach yn gweiddi) Lobscows fel un o din . . . Awyrgylch weird yn y caffi . . . Chips rhew stêl . . . Caniau Pepsi Max yn rhy ddrud o lawar!


(Mae LIAM yn ffrwydro, mae'n taflu popeth oddi ar yr 'Ynys' gwneud
bwyd ac yn gweiddi yn grâs)


(Ar ôl ambell funud o hyn, mae'n mynd i eistedd ar flaen y llwyfan
mae'n eistedd a'i goesau wedi ei croesi, gyda'r olygfa tu ôl iddo
fel fod bom wedi chwythu yno . . . mae LIAM yn anadlu yn drwm,
mae o'n gafael yn ei ben mewn poen . . . mae'n lapio ei hun mewn
i belen)


LIAM:		(Yn anadlu'n drwm) Alexa alli di chwarae rwbath i wneud fi'n fwy calm?

ALEXA:	I'm sorry Liam I didn't quite get that, how about This song? 


(Mae cân Nadoligaidd upbeat yn cychwyn chwarae . . . Mae'r
golau'n pylu)



GOLYGFA - 6

Mae hi'n fore y 27ain o Ragfyr, daw LIAM i fewn i'r gegin, 
mae'n anadlu'n drwm wrth weld y llanast o ddiwrnod Nadolig.
Mae'n tynnu ei gôt ac yn ei rhoi ar fachyn


LIAM:		Alexa, light on

ALEXA:	Good morning Liam, would you like to listen to Radio Cymru?

(Hyn yn sioc i LIAM - mae ALEXA o'r diwedd, am y tro cyntaf
wedi deallt mai Radio Cymru y mae LIAM eisiau wrando arno)


LIAM:		(Saib) No

ALEXA:		(Wedi cam - glywed) Playing Radio Cymru

LIAM:		PISS OFF ALEXA! 

ALEXA:		(Yn gwneud sŵn annhapus)

(Mae'n estyn brwsh a pan ac yn cychwyn mynd i waith.
Wedi iddo orffen mae'n cychwyn paratoi cawl y dydd)


LIAM:		Alexa, set timer for 2 hours

ALEXA:		Good morning Liam, timer set for 2 hours

(Daw AMY i fewn gan dorri'r distawrwydd)

AMY:		Iawn? Mai'n blydi freezing yma! 

LIAM:		Sori

AMY:		'Dolig iawn?

LIAM:		Iawn de . . . Distaw

AMY:		Braf . . . mwddrwgs tŷ fi di deffro am 4 . . . basdads!


(Mae'n meddwl am eiliad)

		O'n i'n meddwl fod dy ffrindia di'n dod draw?

LIAM:		O ia, do . . . mi ddaethon nhw . . . Dydi'n ffrindia i ddim yn swnllyd . . . 


(Mae LIAM yn codi ac yn mynd i droi'r cawl, mae'n  dychwelyd
yn ôl i eistedd wrth y bwrdd yn hollol fud. Mae AMY'N nol
can o'r oergell, nid yw LIAM yn ymateb - hyn yn od iawn i AMY)

AMY:		Ti'n iawn Liam?

LIAM:		'Ndw tad.

AMY:		Ti'n siwr? Ti'n dawal iawn!

LIAM:		Ydw i? . . . Dim point agor fy ngheg os nad oes gen i rwbath o bwys i'w 				ddeud nagoes? . . . 

AMY:		Alexa . . . where's my boss and what have you done with him (Mae'n 				chwerthin i'w hun)
ALEXA:		I'm having trouble connecting to the internet at the moment

AMY:	When are you not having blincin' trouble . . . Dwi am fynd i osod byrddau ‘ta.

LIAM:		Iawn.

(AMY'N gadael gan chwythu, mae'n cychwyn
gosod y byrddau yn y gofod.

Mae'n dychwelyd yn ôl i'r gegin ac yn cychwyn
sychu llestri - neu rwbath go debyg

Wedi iddi orffen ambell dasg a ddylai bara tua
tri munud. Mae'n dod nol mewn i'r gegin. Mae LIAM
dal wrthi gyda'i ffôn yn trio cael Tripadvisor i weithio.)


AMY:		Liam, ti'n barod i agor?

LIAM:		Dwn i'm, ydw i?

AMY:		Wel dwi di gwneud fy jobsys i i gyd de.

LIAM:		Iawn . . . Mae 'na ola glas ar y monitor Wi - fi felly 	mae'r wefan i fod i 			weithio

AMY:		Ti dal ymlaen am y Trip Advisor 'ma!? …..So . . . 

		(Mae saib hi chwythig) Agor ta na?

LIAM:		Ia iawn.

AMY:		Liam . . . gwena! Odd hi'n ddolig wsos dwytha!


(Mae AMY'N mynd yn ôl i'r eisteddle ac yn cychwyn
siarad â chwsmeriaid)


AMY:		Haia! Gafoch chi ddolig go lew? . . . O da iawn . . . Be’ fysa chi'n licio i 			ginio? . . . Www neis! . . . Champion . . . Fydd o'm yn hir gobeithio.


(AMY'N symud ar fwrdd arall)

AMY:		Da chi'n nol! . . . Riwin methu cadw ffwrdd! . . . Neu di curo'r loteri! . . . Be’ 		sy'n cymryd eich ffansi chi, a peidiwch a deud fi! (Yn chwerthin iddi hi hun). . 		. Champion.

(AMY'N dychwelyd i'r gegin gyda'r ddwy archeb)

AMY:	Allai gael, dau JP efo chilli a caws i bwrdd 2. A tri H W CH i bwrdd 7 plis, dau ohonyn nhw efo W meddal ag un efo W calad plis.

LIAM:		Be?

AMY:		Allai gael, dau jacket potato efo chilli a caws i bwrdd 2 . . .

LIAM:	Ia, nes i ddallt y darn yna. Be aflwydd ydi HWCH, mochyn benywaidd ia ddim?

AMY:		Ben pwy?

LIAM:		Mochyn hogan

AMY:		O ia? Interesting!

(Saib - ydi LIAM am gael ateb?)

LIAM:		Felly be ydi HWCH

AMY:		Mochyn Ben rwbath de!

LIAM:		Naci Amy! Yng nghydestun (AMY'N gwneud sŵn nad ydi hi'n deallt) 				context be oedda chdi'n ddeud wrtha i cynt!

AMY:		Ooo! Dalld! Tri H - am W - y a CH - ips i bwrdd 7 plis, dau ohonyn nhw efo 			Wy meddal ag un efo Wy calad plis.


LIAM:		O ia . . . iawn . . . Diolch am egluro!!	Mae rhein yn barod rwan fyd.

AMY:		Aidial


(Mae'n cychwyn am y caffi, mae'n rhoi y
bwyd i lawr ar y bwrdd, mae'n mynd
at fwrdd 2 lle roddodd hi'r bwyd blaenorol

mae'n ei bigo i fyny ac yn mynd ag o yn ôl
i'r gegin)


LIAM:	Amy, tyd plis, mae'r bwyd ma'n oeri! A ma hwn i'r un bwrdd (Yn cynnig yr ham wy a chips olaf iddi)

AMY:		Liam . . . mae'r wŷa yn rong ar rhein sdi, ti di mixio nhw fyny!

LIAM:		(Yn amlwg ei fod yn cael trafferth ) Iawn . . . rho ddau funud i fi

AMY:		Masterchef heb droi fyny heddiw naddo?

LIAM:		(Yn gweiddi) Dwi'n trio Amy! 

AMY:	(Yn sylwi ei bod efallai wedi gor droedio) Ei, 'snam gwahaniaeth am y wya  'sdi! I'r un lle mae o gyda yn mynd p'run bynnag! Tud a'r ddau HWCH a'r chilli'na yma fydda nhw'm callach 'sdi! 

LIAM:		Amy! . . . Byddan! Dydw i ‘m ‘di dysgu dim byd i chdi! . . . Ag allan o 				bawb, o'n i'n meddwl mai chdi fyddai'n dallt hynny orau! . . . 

AMY:		Be ti'n feddwl?

LIAM:		Y cwsmer sydd wastad yn iawn!

AMY:		Withia de! Dim pan mae nhw'n gofyn am tua 5 refill dŵr poeth i'r un bag 			te! Nes mae o fel pisso driw bach erbyn diwadd!

LIAM:		Amy! nid dyna feddylfryd y busnas yma! O'n i'n meddwl mod i wedi 				dysgu hynny i chdi!

AMY:	Dwi'n listenio ag yn adaptio o be ti'n ddeud 'ndw! . . . Os ti'n deutha'i am ddefnyddio sôs coch, nai iwsho sôs brown . . . Os ti'n deutha'i am roi halen ar ben rhywbeth, nai roi siwgr!

LIAM:		Wyt ti o ddifri?!

AMY:		Ofiysli not! 

LIAM:		Ti ‘di gwrando ar unrhywbeth ydw i wedi ei ddweud wrthot ti?

AMY:		Do! . . . Wax on, wax off (Yn ceisio chwerthin eto)

LIAM:		Jôc ydi hyn i chdi?!


(Mae chwerthiniad AMY yn pylu)

LIAM:		Ac ar ôl yr hyn sy'n cael ei ddweud am y lle ‘ma ar lein mae o'n 					‘fantol ein bod ni'n codi'n lefel, dim ei ollwng o.

AMY:		(Saib) Be ti on am?

LIAM:	Tripadvisor de, mae rhywun wedi bod yn deud pethau ofnadwy, petha sydd ddim yn wir . . . Ond a deud y gwir, os wyt ti mor chwit chwat, a pathetic yn dy waith . . . a a ddim yn gwrando ar fy nghyngor i ella y bydd yna fwy o sylwadau tebyg ar eu ffordd . . .

AMY:		Liam . . . (Ar fîn cyfaddef)

LIAM:		Naci Amy, gad fi siarad . . . Dwi ond mor styfnig am mod i eisiau i chdi 				gario fo mlaen . . .  pan . . . Pan dwi'n mynd 

AMY:		Mynd i lle?

LIAM:		(Yn tuchan)

AMY:		Lle ti'n mynd?

LIAM:		Dwi'n  . . . 

AMY:		Jest duda Liam

LIAM:		Dwi'n  . . . .sal.

AMY:		Sal? . . . Sut?

LIAM:		(Yn tuchan)

AMY:		Sut Liam? . . . Ti'n dychryn fi!

LIAM:		Cancr . . .  mae'r doctor yn dweud y byddai'n lwcus i weld 					'dolig nesaf

AMY:		Liam . . . Dodd gin i'm syniad . . . pam na ddudis di rwbath?

LIAM:	Do'n i'm isio i chdi boeni! . . . Chdi fydd pia'r caffi'ma . . . Dyna pam dwi wedi bod mor . . . strict . . . A pan ddath y sylwada hyll ‘na ar Tripadvisor…. o'n i'n poeni ag . . . 

AMY:		(yn dawel) Fi wnaeth sgwennu'r comment.

LIAM:		Chdi?! E? Pam? . . . Amy o'n i'n meddwl ein bod ni'n dîm!

(Saib)

AMY:	I brofi pwynt! Yli, nes i'm meddwl . . . i fi r'unig beth o’n i’n weld oedd sbrych blin pob diwrnod . . . ddyla chdi di deud!

(Saib hir)

LIAM:		Dylwn . . . Sori.

(Saib hir)

AMY:		Yli . . . nai listenio a gneud fel ti'n ddeud o hyn allan iawn?

LIAM:		(Yn nodio)

AMY:		Be’ ‘di’n job nesa i ‘ta? 

LIAM:		(Yn chwythu allan mewn rhyddhad) Wyt ti di gneud Chips?

AMY:		Naddo . . . a'i ati i wneud rwan 'li

LIAM:		Diolch . . . Nai blicio

AMY:		Alexa play Radio Cymru

ALEXA:		Playing mango chutney




(Gorffen efo'r ddau'n paratoi chips)


(Golau'n pylu ar y llwyfan)
    


Y Diwedd!


































Atodiad C

[image: A collage of different images

AI-generated content may be incorrect.]

























Atodiad Ch


[image: A screenshot of a computer screen

AI-generated content may be incorrect.]













Atodiad D

[image: A menu with a price list

AI-generated content may be incorrect.]


Atodiad Dd


[image: A list of text on a white background

AI-generated content may be incorrect.]







Atodiad E

[image: A drawing of a kitchen

AI-generated content may be incorrect.]

Atodiad F

Atodiad Ff


[image: A person and person looking at each other

AI-generated content may be incorrect.]


Atodiad G


[image: A person and person smiling

AI-generated content may be incorrect.]










Atodiad Ng

Monalogau Amy ar ôl pob golygfa - neu foment nodweddiadol


Monalog ar ôl golyfa 4 

Mae hi'n fore 'Dolig, mae Amy yn eistedd ar y soffa yn chillaxio cyn ei bod hi'n amser gwneud cinio. Mae hi'n yfed Irish coffe tra'n pwyso a mesur a ddylai hi gysylltu gyda Liam


Patrick? . . . Patrick?! . . . Oes yna ddropyn o wisgi yn hwn, ta ti di sgimpio allan eto? . . . Basdad chicklyd! . . . Mai'n braf peidio gorfod plicio tatws heddiw, sbario gwinadd newydd fi! . . . Frozen roasties all the way baby! . . . Pan odd Mason yn fach, dwi'n cofio rhoi rheini idda fo yn lle Ice lollies . . . oddo'n callach . . . Cradur! Fydd Liam yn gorfod plicio a torri ei datws 'i hun heddiw felly bydd (Yn chwerthin iddi hi hun) Ag i'r holl ffrindia distaw'na sginno fo. Be 'di nhw, ffrindia coleg? . . . I sowth ath o i Brif . . . Coleg dwi'n siwr. Synu fod o'n gallu cadw ffrind, (O dan ei gwynt) Uffar sych! O'i nabod o, imaginary friends sginno fo! (Mae hi'n meddwl am be mae hi newydd ddweud) Ella nai jest ffonio fo i ddeud 'Dolig Llawen, ag eniwe, dwi angen gwbo be gafodd o gin Santa does!


Monalog ar ddiwedd y ddrama


Mae'r monalog hwn yn digwydd yng nghar Amy wedi ei shifft orffen. Mae Amy yn edrych wedi dychryn, ac yn gegrwth

Dwn i'm be i ddeud . . . Sal . . . A doedd ganddo fo neb i ddweud wrtho . . . Ddylwn i di gweld yr arwyddion, di bod yn well yn fy ngwaith . . . Ma nhw'n dweud fod stress yn gallu achosi . . . (Methu dweud y gair) da chi'n gwbod . . . cancr . . . Liam bach . . . (Mae'n tynnu'r sunviser lawr ac yn agor rhan y drych ynddo, mae'n syllu arni hi ei hun ynddo) Ti'n gwbod be Amy, ti'n mynd i wneud pob dim ti'n gallu ar i gyfar o, iawn . . . A phan fydd o yn . . . yn . . . mynd . . . mi wnei di redag y caffi, gora welodd Ynys Môn.



Monalogau Liam ar ôl pob golygfa - neu foment nodweddiadol




Monalog Liam wedi iddo weld y sylw negyddol ar Tripadvisor

Mae Liam yn cerdded o ochr i ochr yn y gegin, mae o'n poeni, ac yn methu deallt, pwy na pham y byddai rhywun yn ysgrifennu neges o'r fath.


Ydi fy mwyd i cyn waethed a hynny?! . . . Dwi'n trio 'ngora . . . Iawn dwi'n derbyn, weithia tydi petha ddim fyny i standard, a  . . . 'ma na bobl fawr a Loegr yn dod weithia, a mae'n nhw wedi arfer efo . . . wel, petha o safon gwell. Ond na . . . cymraeg oedd y neges hefyd, gas gin i feddwl mod i wedi gadael rhywun lleol i lawr . . . Sgin i'm dewis ond dig deep a dyfalbarhau . . . Alli di ddim gadael i lefelau ostwng, mae angen i bopeth fod yn berffaith . . . You can do this Liam . . . galli?


Monalog Liam ar ddiwedd y ddrama

Mae Liam yn tynnu'r Sunviser i lawr ac yn agor y drych arno, mae'n syllu ar ei adlewyrchiad tra'n adrodd y monalog.


Wel . . . Mi fydd y caffi'n iawn, gymerith Amy ofal ohono fo . . . ti'n gwbod hynny . . . Allai'm coelio mai hi sgwennodd y sylw 'na (Mae'n chwerthin i'w hun) ella mod i wedi bod braidd yn sych yn ddiweddar . . . Nath y doctor sôn 'falla fod o yn effaith i'r cansar (Mae deigryn yn croni yn ei lygaid) Mi fyddi di'n iawn hefyd . . . Alli di wneud hyn (Mae'n deialu rhif ffôn ei fam) Haia mam . . . Yli, mae gen i rywbeth i ddeutha chdi . . . gai ddod draw . . . rŵan?

































Atodiad H

[image: A dark room with lights and objects

AI-generated content may be incorrect.]

